cyanic-selkie/wikianc huggingface dataset:
ബെലെസ്‍മ ദേശീയോദ്യാനം
പുറത്തേക്കുള്ള കണ്ണികൾ
വർഗ്ഗം:അൾജീറിയയിലെ ദേശീയോദ്യാനങ്ങൾ
മാർ തോമാ യാക്കോബായ സുറിയാനി പള്ളി, വടക്കൻ പറവൂർ
മാർ തോമാ പാരമ്പര്യം
കേരളത്തിലെ മാർത്തോമാ നസ്രാണികളുടെ പാരമ്പര്യം അനുസരിച്ച് ക്രി. വ. 52ൽ ക്രിസ്തു ശിഷ്യനായ മാർ തോമാ ശ്ലീഹ കൊടുങ്ങല്ലൂർ പട്ടണത്തിൽ കപ്പലിറങ്ങുകയും മലബാറിലെ തന്റെ പ്രവർത്തനം ആരംഭിക്കുകയും ചെയ്തു. മലബാർ തീരത്ത് അദ്ദേഹം സ്ഥാപിച്ചു എന്ന് വിശ്വസിക്കപ്പെടുന്ന ഏഴര പള്ളികളിൽ ഒന്നാണ് വടക്കൻ പറവൂരിലെ കോട്ടക്കാവ് പള്ളി. പുരാതനമായ മുസിരിസ് തുറമുഖം പറവൂരിന്റെ വടക്ക് ഭാഗത്തായാണ് സ്ഥിതി ചെയ്തിരുന്നത്.
പറവൂരിലെ രേഖപ്പെടുത്തപ്പെട്ട ക്രൈസ്തവ ചരിത്രം
"ഈ അധിവാസമേഖലയിൽ (പറൂർ) രണ്ട് പള്ളികളുണ്ട്, ഒന്ന് മഹിമയേറിയ വിശുദ്ധ തോമായ്ക്ക് സമർപ്പിക്കപ്പെട്ടതാണ്, മറ്റൊന്ന് അവർ (മാർ തോമാ ക്രിസ്ത്യാനികൾ) രണ്ട് വിശുദ്ധന്മാർ എന്ന് വിളിച്ചിരുന്ന ആ രണ്ട് നെസ്തോറിയൻമാർക്കായി (മാർക്സാബ്രോ, മാർപ്രോദ്) സമർപ്പിക്കപ്പെട്ടതായിരുന്നു, ആർച്ചുബിഷപ്പ് (അലക്സിസ് മെനസിസ്) സർവ്വ വിശുദ്ധന്മാരുടെയും എന്ന പേര് നൽകി. രണ്ടും ഇടവകകളാണ്. ഓരോന്നിനും മതിയായ എണ്ണം ആളുകളുണ്ട്."
പള്ളിയുടെ സ്ഥാപനം
പറവൂർ മാർ തോമാ സുറിയാനി പള്ളി (ചെറിയപ്പള്ളി) വടക്കൻ പറവൂരിലെ പുതിയ അങ്ങാടിയിൽ 1566 ൽ സമീപത്ത് സ്ഥിതി ചെയ്യുന്ന പഴയ പള്ളിയിലെ ഇടവകക്കാർ നിർമ്മിച്ചതാണ്. പറവൂരിലെ സമ്പന്നരായ പ്രാദേശിക വ്യാപാരികളായിരുന്ന വലിയങ്ങാടി തരകൻമാരാണ് പുതിയ പള്ളിയുടെ നിർമ്മാണത്തിന് നേതൃത്വം നൽകിയത്. പറവൂരിലെ പ്രാദേശിക ഭരണാധികാരി പള്ളിയെ നികുതിയിൽ നിന്ന് ഒഴിവാക്കുകയും പറവൂർ പട്ടണത്തിലെ പുതിയ ഏഴ് അങ്ങാടികൾക്കിടയിൽ ഒരു സ്ഥലം ദാനം ചെയ്യുകയും ചെയ്തു. കൽദായ മെത്രാപ്പോലീത്ത മാർ യൗസേപ്പിന്റെ നേതൃത്വത്തിൽ പള്ളി വെഞ്ചരിച്ച് കുരിശും സ്ഥാപിച്ച് ആരാധനയ്ക്കായി തുറന്നു കൊടുത്തു. പള്ളിയുടെ സ്ഥാപനം ഒരു പഴയ കരിങ്കൽ ഫലകത്തിൽ ആലേഖനം ചെയ്യുകയും പള്ളിയുടെ മുൻവാതിലിനടുത്തുള്ള ഭിത്തിയിൽ പതിക്കുകയും ചെയ്തിട്ടുണ്ട്.
കരിങ്കൽ ഫലകത്തിലെ ലിഖിതം
"മാറാനീശോമിശിഹാ പിറന്നിട്ട്‌ 1566-ാ‍ം കാലം വൃശ്ചിക ഞായർ 16-ാ‍ം തീയതി പട്ടമന പറവൂർ മാർത്തോമാ പള്ളി വെപ്പാൻ മാർ യൗസേപ്പ് മെത്രാനും മറ്റു പല ദേശത്തുപട്ടക്കാരും ഇണങ്ങരും കൂടി കുരിശും നാട്ടി സമ്മതിച്ച്‌ കുർബാനയും ചെയ്തു അന്നുതന്നെ."
ഗ്രിഗോറിയോസ് അബ്ദുൽ ജലീൽ
ഒട്ടോമൻ തുർക്കിയിലെ മൊസൂളിലാണ് അബ്ദൽ ജലീൽ ജനിച്ചത്. 1653ൽ തുർക്കിയിലെ അമീദ് (ദിയാർബക്കിർ) രൂപതയുടെ മെത്രാപ്പോലീത്തയായി അദ്ദേഹത്തെ പാത്രിയാർക്കീസ് ​​ഇഗ്നാത്തിയോസ് ശെമവൂൻ നിയമിച്ചു. 1664ൽ ഗ്രിഗോറിയോസ് എന്ന സ്ഥാനപ്പേരിൽ ജറുസലേമിലെ മെത്രാപ്പോലീത്തയായി ഉയർത്തപ്പെട്ടു. മലങ്കര നസ്രാണി സമൂഹത്തിന്റെ അർക്കദിയാക്കോൻ തോമാ ഒന്നാമന്റെ അപേക്ഷ പ്രകാരം 1665ൽ അദ്ദേഹം ഇന്ത്യയിലേക്ക് വന്നു. സുറിയാനി ഓർത്തഡോക്സ് സഭയുടെ പാത്രിയാർക്കീസ് ​​ഇഗ്നാത്തിയോസ് അബ്ദുൽ മസിഹ് ഒന്നാമന്റെ പ്രതിനിധിയായിരുന്നു അദ്ദേഹം. മലബാറിൽ എത്തിച്ചേർന്ന ഇദ്ദേഹം അർക്കദിയാക്കോനെ മെത്രാനായി വാഴിച്ചു. 1681ൽ അദ്ദേഹം ഇന്ത്യയിൽ വച്ച് മരണപ്പെട്ട ഇദ്ദേഹത്തിന്റെ ഭൗതികാവശിഷ്ടങ്ങൾ വടക്കൻ പറവൂരിലെ മാർ തോമാ ചെറിയപള്ളിയിൽ സംസ്‌കരിച്ചിരിക്കുന്നു. 2000 ഏപ്രിൽ 4ന് ​​ഇഗ്നാത്തിയോസ് സാഖാ പ്രഥമൻ പാത്രിയർക്കീസ് മാർ ഗ്രിഗോറിയോസ് അബ്ദൽ ജലീലിനെ സഭയുടെ വിശുദ്ധനായി പ്രഖ്യാപിച്ചു.
കുറ്റി
പാൽ അളവ് പാത്രം, പാൽകറക്കാനും അളക്കാനും പഴയകാലത്ത് ഇതാണ് ഉപയോഗിച്ചിരുന്നത്. ചെമ്പ് കൊണ്ട് ഒരു സിലിൻഡർ ആകൃതിയിലാണ് നിർമ്മിച്ചിരിക്കുക.അതിനാൽ ആണ് ഇതിനെ കുറ്റി എന്ന് പറയുന്നത്.
വർഗ്ഗം:അളവുപകരണങ്ങൾ
ഹിന്ദു പിന്തുടർച്ചാവകാശ നിയമം
ഹിന്ദു വ്യക്തി നിയമത്തിലെ വ്യവസ്ഥകൾ ക്രോഡീകരിച്ച് അവർക്കുള്ള സ്വത്തവകാശത്തെ സംബന്ധിച്ച് ഭാരത സർക്കാർ ഉണ്ടാക്കിയ നിയമമാണ് ഹിന്ദു പിന്തുടർച്ചാവകാശ നിയമം(Hindu Succession Act, 1956). ഹിന്ദു, ബുദ്ധ,ജൈന, സിഖ് മത വിഭാഗത്തിലുള്ളവരുടെ പൂർവ്വിക സ്വത്തിന്റെ പിന്തുടർച്ച തീരുമാനിക്കുന്നത് ഈ നിയമ പ്രകാരമാണ്. ഈ നിയമം നടപ്പിൽ വന്നത് 18-6-1956 ലാണ്. ഒരാളുടെ മാതാപിതാക്കളിൽ രണ്ടു പേരും ഹിന്ദുക്കളാണെങ്കിൽ, അയാൾ നിയമാനുസൃത വിവാഹബന്ധത്തിൽ ജനിച്ചതാണെങ്കിലും അല്ലെങ്കിലും, അയാളെ ഹിന്ദുവായി കണക്കാക്കുന്നതാണ്.ഹിന്ദുവായി മതം മാറുന്ന ഒരാളും, അന്യമതത്തിൽ പോയി വീണ്ടും ഹിന്ദു മതത്തിലേക്ക് തിരിച്ചുവന്ന ആളും ഹിന്ദു ആയിരിക്കും. അതേപോലെ ഒരാളുടെ അച്ഛനോ അമ്മയോ ആരെങ്കിലും ഹിന്ദുവായിരിക്കുകയും കുട്ടിയെ ഹിന്ദുകുടുംബംഗമായി വളർത്തിക്കൊണ്ടുവന്നിട്ടുണ്ടെങ്കിലും ആയാൾ ഹിന്ദു ആയിരിക്കും.
പുരുഷന്റെ പിന്തുടർച്ചാവകാശികൾ
അവകാശികളെ രണ്ടു വിഭാഗങ്ങളിലായി തിരിച്ചിട്ടുണ്ട്.
ക്ലാസ്സ് 1
മകൻ,മകൾ,വിധവ, മാതാവ്,മരിച്ചുപോയ മകന്റെ മകൻ,മരിച്ചുപോയ മകന്റെ മകൾ,മരിച്ചുപോയ മകളുടെ മകൻ, മരിച്ചുപോയ മകളുടെ മകൾ, മരണപ്പെട്ട മകന്റെ വിധവ, മരണപ്പെട്ട മകന്റെ മരണപ്പെട്ട മകന്റെ മകൻ, മരണപ്പെട്ട മകന്റെ മരണപ്പെട്ട മകന്റെ മകൾ, മരണപ്പെട്ട മകന്റെ മരണപ്പെട്ട മകന്റെ വിധവ. സ്വത്തവകാശത്തെപ്പറ്റി നിശ്ചയങ്ങൾ എഴുതി വെയ്ക്കാതെ മരണപ്പെട്ട ആളുടെ സ്വത്തുക്കൾ ക്ലാസ്സ് -1 ലെ അവകാശികൾക്ക് എല്ലാവർക്കും ലഭിക്കുന്നതാണ്. മരണപ്പെട്ട ആളുടെ വിധവയ്ക്ക് ഒരു ഓഹരി ലഭിക്കുമ്പോൾ കൂടുതൽ വിധവകളുണ്ടെങ്കിൽ അവർക്ക് ഈ ഓഹരി തുല്യമായി വീതിച്ചെടുക്കേണ്ടതാണ്. മരണപ്പെട്ട ആളുടെ മരണപ്പെട്ട മകന്റെയോ മകളുടെയോ അവകാശികൾക്ക് ഒരു ഓഹരി കൊണ്ടാണ് വിഭജനം നടത്തേണ്ടത്. ഉദാഹരണമായി മരണപ്പെട്ട ആളിന്റെ മരണപ്പെട്ട മകന് അവകാശികളായി ടിയാന്റെ വിധവ, ആൺ കുട്ടികൾ, പെൺകുട്ടികൾ എന്നിവർ ഉണ്ടെങ്കിൽ അവർക്കിടയിൽ മരണപ്പെട്ട മകനു കിട്ടുമായിരുന്ന ഒരു ഓഹരി തുല്യമായി വീതിച്ചെടുക്കേണ്ടതാണ്. ക്ലാസ്-1-ൽ അവകാശികൾ ഇല്ലെങ്കിൽ മാത്രമേ ക്ലാസ്-2 ലെ അവകാശികളെ പരിഗണിക്കുകയുള്ളൂ.
ക്ലാസ്സ്-2
ക്ലാസ്-1 വിഭാഗത്തിൽ ആരും തന്നെ ഇല്ല എങ്കിൽ ക്ലാസ്-2 ലെ ആദ്യത്തെ അവകാശിയായ അച്ഛന് മുഴുവൻ സ്വത്തുക്കളും ലഭിക്കുന്നതാണ്. ഇനി അച്ഛൻ ഇല്ല എങ്കിൽ ക്ലാസ്-2 ലെ 2-ാം വകുപ്പിൽ പെട്ട അവകാശികളായ, മകന്റെ മകളുടെ മകൻ, മകന്റെ മകളുടെ മകൾ, സഹോദരി, സഹോദരൻ എന്നിവർക്ക് തുല്യമായി ലഭിക്കുന്നതാണ്. ഈ വിഭാഗത്തിലെ ആരും തന്നെ ഇല്ല എങ്കിൽ അടുത്ത വകുപ്പിലെ അവകാശികളായ, മകളുടെ മകന്റെ മകൻ, മകളുടെ മകന്റെ മകൾ,മകളുടെ മകളുടെ മകൻ, മകളുടെ മകളുടെ മകൾ എന്നിവർക്ക് ലഭിക്കുന്നതാണ്. ഇപ്രകാരം തൊട്ടു മുമ്പിലുള്ള വകുപ്പിലെ അവകാശികൾ ആരും തന്നെ ഇല്ല എങ്കിൽ അടുത്ത വകുപ്പിലെ ആളുകൾക്ക് അവകാശം ലഭിക്കുന്നതാണ്.
സ്ത്രീയുടെ അവകാശികൾ
ഒരു ഹിന്ദു സ്ത്രീയുടെ അനന്തരാവകാശികൾ, ആദ്യമായി മക്കളും മരിച്ചുപോയ മക്കളുണ്ടെങ്കിൽ അവരുടെ മക്കളും ഭർത്താവുമാണ്. ഇവരിൽ ആരും ഇല്ലെങ്കിൽ ഭർത്താവിന്റെ അവകാശികൾക്കും, അവരാരുമില്ലെങ്കിൽ മാതാപിതാക്കൾക്കും, അവരാരുമില്ലെങ്കിൽ അച്ചന്റെ അനന്തരാവകാശികൾക്കും, അവരാരുമില്ലെങ്കിൽ അമ്മയുടെ അനന്തരാവകാശികൾക്കുമായിരിക്കും.
എന്നാൽ ഈ തത്ത്വത്തിനു രണ്ട് അപവാദങ്ങൾ ഉണ്ട്.
മരുമക്കത്തായം, അളിയ സന്താന നിയമം പിന്തുടരുന്നവർക്ക് വിശേഷാൽ വ്യവസ്ഥകൾ
മേൽ പറഞ്ഞ അവകാശ ക്രമത്തിനു മരുമക്കത്തായവും അളിയ സന്താന നിയമവും പിതുടരുന്നവരുടെ കാര്യത്തിൽ അൽപ്പം മാറ്റമുണ്ട്. അത്തരം സ്ത്രീകളുടെ അവകാശികൾ താഴെ പറയും പ്രകാരമാണ്.
അവലംബം
വർഗ്ഗം:നിയമം വർഗ്ഗം:വ്യക്തിനിയമങ്ങൾ
എൽറ്റ്ജോ മരിനസ് ജാൻ ഷട്ടർ
ഒരു റിട്ടയർ ചെയ്ത ഡച്ച് ഡെക്കാത്‌ലറ്റാണ് എൽറ്റ്ജോ മരിനസ് ജാൻ ഷട്ടർ (ജനനം 17 ജൂൺ 1953). 1976 ലെ സമ്മർ ഒളിമ്പിക്സിൽ അദ്ദേഹം മത്സരിച്ചു. പക്ഷേ 400 മീറ്ററിൽ പരാജയപ്പെട്ടു.
ഗൈനക്കോളജിയും പ്രസവചികിത്സയും പഠിക്കുന്നതിനായി 1979-ൽ മത്സരങ്ങളിൽ നിന്ന് വിരമിച്ച ഷട്ടർ 1984-ൽ ബിരുദം നേടി. നെതർലാൻഡിലെ ഏറ്റവും പ്രായം കുറഞ്ഞ ഗൈനക്കോളജിസ്റ്റുകളിൽ ഒരാളായി. 1984 മുതൽ 1990 വരെ അദ്ദേഹം തന്റെ മെഡിക്കൽ ജോലിയുമായി ബന്ധപ്പെട്ട് മോൻചെൻഗ്ലാഡ്ബാക്കിൽ താമസിച്ചു. നെതർലാൻഡിലേക്ക് മടങ്ങിയ ശേഷം വി യു യൂണിവേഴ്സിറ്റി മെഡിക്കൽ സെന്ററിലും തുടർന്ന് മെഡിഷ് സ്പെക്ട്രം ട്വന്റിയിലും ജോലി ചെയ്തു. അത്‌ലറ്റിക്‌സ് ഇവന്റുകളുടെ റേഡിയോ കമന്റേറ്ററായും അദ്ദേഹം ഇടയ്‌ക്കിടെ പ്രവർത്തിച്ചിട്ടുണ്ട്..
അവലംബം
വർഗ്ഗം:1953-ൽ ജനിച്ചവർ
പാരിസ് ലക്ഷ്മി
ഒരു ഫ്രഞ്ച്-ഇന്ത്യൻ നർത്തകിയും അഭിനേത്രിയുമാണ് പാരിസ് ലക്ഷ്മി (ജനനം 16 ജൂലൈ 1991).
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1991-ൽ ജനിച്ചവർ
പെരുവള്ളൂർ ഗ്രാമപഞ്ചായത്ത്
മലപ്പുറം ജില്ലയിലെ തിരൂരങ്ങാടി താലൂക്കിൽ തിരൂരങ്ങാടി ബ്ളോക്കിലാണ് പെരുവള്ളൂർ ഗ്രാമപഞ്ചായത്ത്  സ്ഥിതി ചെയ്യുന്നത്. 2000 ഒക്ടോബർ 2-ന് രൂപീകൃതമായ 18.91 ചതുരശ്ര കിലോമീറ്റർ വിസ്തീർണ്ണമുള്ള പഞ്ചായത്തിന്റെ  അതിരുകൾ വടക്ക് ചേലേമ്പ്ര, പള്ളിക്കൽ പഞ്ചായത്തുകളും, തെക്ക്  മൂന്നിയൂർ, വള്ളിക്കുന്ന് പഞ്ചായത്തുകളും, കിഴക്ക് തേഞ്ഞിപ്പലം,  പള്ളിക്കൽ പഞ്ചായത്തുകളും, പടിഞ്ഞാറ് വള്ളിക്കുന്ന് പഞ്ചായത്തുമാണ്. ഭൂപ്രകൃതിയനുസരിച്ച് ഇടനാട് മേഖലയിൽ വരുന്ന പഞ്ചായത്തിലെ പ്രധാന കൃഷി നെല്ല്, തെങ്ങ്, മരച്ചീനി എന്നിവയാണ്. 35 കുളങ്ങൾ ശുദ്ധജലത്തിനായി സംരക്ഷിക്കുന്നത് ഇന്നാട്ടുകാർക്ക്  അനുഗ്രഹമാണ്. കുടിവെള്ള ടാപ്പുകൾ മുഖേനയാണ് വിവിധ വാർഡുകളിൽ ശുദ്ധജലമെത്തിക്കുന്നത്. പഞ്ചായത്തിൽ നിന്ന് വേഗത്തിൽ എത്തിച്ചേരാവുന്ന വിമാനത്താവളം, റെയിൽവേ സ്റ്റേഷൻ,  തുറമുഖം എന്നിവ യഥാക്രമം കരിപ്പൂരും, പരപ്പനങ്ങാടിയും, ബേപ്പൂരുമാണ്. ചെമ്മാടും കൊണ്ടോട്ടിയുമാണ് സമീപ പ്രദേശങ്ങളിലുള്ള പ്രധാന ബസ്സ്റ്റാന്റുകൾ. മുസ്ളീംപള്ളികളും, ക്ഷേത്രങ്ങളുമാണ് പഞ്ചായത്തിലെ ആരാധനാലയങ്ങൾ. ചിത്രത്തൊടി ജുമാമസ്ജിദ്, പറമ്പിൽ പീടിക ജുമാമസ്ജിദ്, കരുവാരൻ കല്ല് ജുമാമസ്ജിദ്, കാടപ്പടി ജുമാമസ്ജിദ്, ചിത്രത്തൊടി ശ്രീഭഗവതി  ക്ഷേത്രം തുടങ്ങിയവയാണ് ഇവിടുത്തെ പ്രധാന ആരാധനാലയങ്ങൾ. സ്വാതന്ത്ര്യസമരസേനാനികളായ ആലി മുസ്ളിയാർ, കുഞ്ഞോക്കു ഹാജി, ചെമ്പൻ മുഹമ്മദ്, ചൊക്ളി ബീരാൻകുട്ടി, ചൊക്ളി മൊയ്തു, കോഴിത്തൊടി മൊയ്തീൻ  എന്നിവർ പഞ്ചായത്തിലെ മൺമറഞ്ഞ പ്രശസ്തരായ വ്യക്തികളാണ്. ഉദയ ആർട്സ് ക്ളബ്ബ്, ഇരുമ്പിൻ കുടുക്ക് വായനശാല, ഡയമണ്ട് കൾച്ചറൽ ആർട്സ് ആന്റ്  സ്പോർട്സ് ക്ളബ്ബ്, മഹാത്മ ആർട്സ് ആന്റ് സ്പോർട്സ് ക്ളബ്ബ്,  ഫെന്റാസ്റ്റിക് ആർട്സ് ആന്റ് സ്പോർട്സ് ക്ളബ്ബ് തുടങ്ങിയ  കേന്ദ്രങ്ങളാണ് പ്രദേശത്തെ കലാ-കായിക സാംസ്കാരിക തട്ടകങ്ങൾ. ആരോഗ്യമേഖലയിൽ, തേഞ്ഞിപ്പലം പ്രാഥമിക ആരോഗ്യ കേന്ദ്രവും പറമ്പിൽ പീടിക എ.ആർ.ആശുപത്രിയുമാണ് പഞ്ചായത്തിൽ അലോപ്പതി ചികിത്സാസൌകര്യം  ലഭ്യമാക്കുന്ന കേന്ദ്രങ്ങൾ. പ്രാഥമിക ആരോഗ്യകേന്ദ്രത്തിന് വട്ടപറമ്പിലും പറമ്പിൽ പീടികയിലും ഉപകേന്ദ്രങ്ങളുണ്ട്. പഞ്ചായത്തിലെ മൃഗാശുപത്രി സ്ഥിതി ചെയ്യുന്നത് പറമ്പിൽ പീടികയിലാണ്. സർക്കാർ മേഖലയിലും സ്വകാര്യമേഖലയിലുമായി നിരവധി വിദ്യാഭ്യാസ സ്ഥാപനങ്ങൾ പഞ്ചായത്തിലുണ്ട്. എ.കെ.എച്ച്.എസ്.എസ് ചിത്രത്തൊടി, പെരുവള്ളൂർ സർക്കാർ  എൽ.പി.സ്കൂൾ, നവഭാരത് ഇംഗ്ളീഷ് മീഡിയം എച്ച്.എസ്.എസ് തുടങ്ങി 10-ഓളം  സ്കൂളുകൾ വിദ്യാഭ്യാസ രംഗത്ത് പ്രവർത്തിച്ചു വരുന്നു. മാനസികവും ശാരീരികവുമായി വെല്ലുവിളി നേരിടുന്ന കുട്ടികൾക്കായി ശേഷി എന്ന പേരിൽ  ഒരു പ്രത്യേക സ്കൂൾ പെരുവള്ളൂരിൽ നിലവിലുണ്ട്. പൊതുമേഖല ബാങ്കായ കാനറാബാങ്കും, സഹകരണ മേഖലയിലെ  ബാങ്കായ പറമ്പിൽ പീടിക സർവ്വീസ് സഹകരണ  ബാങ്കുമാണ് പഞ്ചായത്തിലെ പ്രധാന ബാങ്കിംഗ് സ്ഥാപനങ്ങൾ. വാർത്താവിനിമയ കേന്ദ്രങ്ങളായ ടെലിഫോൺ എക്സ്ചേഞ്ച്, തപാൽ ഓഫീസ് എന്നിവയും പഞ്ചായത്തിലെ  വില്ലേജ് ഓഫീസും സ്ഥിതി ചെയ്യുന്നത് പറമ്പിൽ പീടികയിലാണ്. ഇരുമ്പിൽ കുടുക്കിലാണ് കൃഷിഭവൻ സ്ഥിതി ചെയ്യുന്നത്. പഞ്ചായത്തിൽ 129 കുടുംബശ്രീ യൂണിറ്റുകളും ഒരു അക്ഷയകേന്ദ്രവും പ്രവർത്തിച്ചു വരുന്നു. സമ്പൂർണ്ണ ശുചിത്വ ഗ്രാമത്തിനുള്ള, കേന്ദ്ര സർക്കാരിന്റെ 2009-ലെ നിർമ്മൽ  പുരസ്കാരം നേടിയ ഗ്രാമപഞ്ചായത്താണ് പെരുവള്ളൂർ.
ഓഫീസ് അഡ്രസ്സ് & ഫോൺ നമ്പർ
പറമ്പിൽപീടിക
മലപ്പുറം ജില്ല
ഫോൺ നമ്പർ : 0494-2434487
സെക്രട്ടറി : 9496047933
പ്രസിഡൻറ് : 9496047932
email : mpmperuvallurgp@gmail.com
അതിരുകൾ
മലപ്പുറം ജില്ലയിലെ തിരൂരങ്ങാടി താലൂക്കിൽ തിരൂരങ്ങാടി ബ്ളോക്കിലാണ് 18.91 ചതുരശ്ര കിലോമീറ്റർ വിസ്തീർണ്ണമുള്ള പെരുവള്ളൂർ ഗ്രാമപഞ്ചായത്ത്  സ്ഥിതി ചെയ്യുന്നത്. ഈ പഞ്ചായത്ത് രൂപീകൃതമായത് 2000 ഒക്ടോബർ 2-നാണ്. ഈ ഗ്രാമപഞ്ചായത്തിൽ 19 വാർഡുകളുണ്ട്.
ഭരണം
നിലവിൽ വന്നത് മുതൽ ഇത് വരെ UDF ആണ് ഭരിക്കുന്നത്. കഴിഞ്ഞ തിരഞ്ഞെടുപ്പിൽ 8 സീറ്റിൽ UDF ജയിച്ചു. 8 സീറ്റിൽ LDF. 2 സീറ്റിൽ കോൺഗ്രസും വിജയിച്ചു. നിലവിലുള്ള പ്രസിഡണ്ട് പികെ റംല
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
നകിജിൻ കാസിൽ
ഒക്കിനാവയിലെ നകിജിനിൽ സ്ഥിതി ചെയ്യുന്ന ഒരു റ്യൂക്യുവൻ ഗുസുകു ആണ് നകിജിൻ കാസിൽ (今帰仁城, നകിജിൻ ഗുസുകു, കുനിഗാമി: നാച്ചിജിൻ ഗുഷികു, ഒകിനാവാൻ: നച്ചിജിൻ ഗുഷികു). നിലവിൽ ഇത് ജീർണ്ണാവസ്ഥയിലാണ്. 14-ആം നൂറ്റാണ്ടിന്റെ അവസാനത്തിൽ, ഒകിനാവ ദ്വീപ് മൂന്ന് പ്രദേശങ്ങൾ ഉൾക്കൊള്ളുന്നു: തെക്ക് നൻസാൻ, മധ്യഭാഗത്ത് ച്യൂസാൻ, വടക്ക് ഹൊകുസാൻ. നകിജിൻ ആയിരുന്നു ഹോകുസാന്റെ തലസ്ഥാനം. മതപരമായ പ്രവർത്തനങ്ങളുടെ കേന്ദ്രമെന്ന നിലയിൽ കോട്ടയുടെ പങ്ക് പ്രതിഫലിപ്പിക്കുന്ന നിരവധി പവിത്രമായ ഉതാകി തോട്ടങ്ങൾ കോട്ടയിൽ ഉൾപ്പെടുന്നു. ജപ്പാനിൽ എല്ലാ വർഷവും ജനുവരി പകുതിക്കും ഫെബ്രുവരി ആദ്യത്തിനും ഇടയിൽ ആദ്യത്തെ ചെറി പൂക്കൾ നൽകിക്കൊണ്ട് വടക്കൻ ഒകിനാവയിൽ പൂക്കുന്ന ഹിക്കൻ ചെറികൾക്ക് ഇത് ഇന്ന് അറിയപ്പെടുന്നു. 2000-ൽ, റുക്യു രാജ്യത്തിന്റെ ഗുസുകു സൈറ്റുകളുടെയും അനുബന്ധ സ്വത്തുക്കളുടെയും ഭാഗമായി നാക്കിജിൻ കാസിൽ ലോക പൈതൃക സൈറ്റായി നിയോഗിക്കപ്പെട്ടു.
ചരിത്രം
ഹൊകുസാൻ സാമ്രാജ്യം രൂപീകരിക്കുന്നതിന് മുമ്പ് നാകിജിൻ പ്രഭുക്കന്മാർ ഉണ്ടായിരുന്നെങ്കിലും, ഏതെങ്കിലും തരത്തിലുള്ള പ്രധാന വസതികൾ ഈ സ്ഥലത്തോ സമീപത്തോ മുമ്പ് ഉണ്ടായിരുന്നതായി അനുമാനിക്കാമെങ്കിലും, നകിജിൻ കോട്ടയുടെ ഗുസുകു രൂപം രാജ്യത്തിന്റെ സ്ഥാപക സമയത്ത് മാത്രമാണ് ഉയർന്നുവന്നത് എന്ന് വിശ്വസിക്കപ്പെടുന്നു. മോട്ടോബു പെനിൻസുലയിൽ, കിഴക്കൻ ചൈനാ കടലിന് അഭിമുഖമായി പാറക്കെട്ടുകളിൽ ഇത് സ്ഥിതിചെയ്യുന്നു.
കിഴക്ക് മോട്ടോബുവിലെ പ്രധാന പർവതനിരയിൽ നിന്ന് കോട്ടയെ വേർതിരിക്കുന്നത് അടിയിൽ ഒരു അരുവിയുള്ള ഒരു തോട്ടിലേക്ക് കുത്തനെയുള്ള ഒരു വീഴ്ചയാണ്. കോട്ടയിൽ നിന്ന് വടക്കോട്ടും വടക്കുകിഴക്കോട്ടും കുത്തനെയുള്ള ഒരു പതനം തീരത്തേക്ക് പതിക്കുന്നു. ഹൊകുസാൻ രാജ്യത്തിന്റെ പ്രധാന തുറമുഖമായ ഉൻടെൻ തുറമുഖം കിഴക്ക് ഏകദേശം 5 മുതൽ 6 മൈൽ വരെ ആയിരുന്നു.
രാജകീയ വസതി സമുച്ചയത്തിന്റെ ഏറ്റവും ഉയരത്തിലും ഉള്ളിലുമായി സ്ഥിതിചെയ്യുന്നു. അതിന് ചുറ്റും ഒരു നീരുറവയുള്ള ഒരു ചെറിയ പൂന്തോട്ടമുണ്ടായിരുന്നു. മൂന്ന് ആരാധനാലയങ്ങൾ (ഉഗഞ്ചു) പ്രഭാവത്തിന്റെ ഏറ്റവും ഉയർന്ന സ്ഥലത്ത് നിലകൊള്ളുന്നു. കുറച്ചുകൂടി താഴ്ന്ന ഉയരത്തിൽ സ്ഥിതി ചെയ്യുന്ന ഒരു ചെറിയ അകത്തെ ചുറ്റുപാടിൽ, ഭരണപരമായ കെട്ടിടങ്ങൾ, കുതിരകൾക്കുള്ള തൊഴുത്തുകൾ, പ്രദേശത്തിലെ യോദ്ധാക്കൾക്കുള്ള പട്ടാളങ്ങൾ എന്നിവയ്‌ക്കൊപ്പം ചില സാമന്തന്മാരുടെ വസതികളും ഉണ്ടായിരുന്നു. ഈ സമയത്ത് സാധാരണ പോലെ, ഗുസുകു നിർമ്മാണത്തിന്റെ ഭിത്തികളുടെ ശിലാഫലകം വളരെ ദൃഢമായിരുന്നു. എന്നാൽ തികച്ചും പരുക്കനായിരുന്നു. കൃത്യതയുള്ള ഫിറ്റിംഗിന്റെയോ നന്നായി മുറിക്കുന്നതിന്റെയോ ആപേക്ഷികമായ അഭാവം ഉണ്ടായിരുന്നു. ഏകദേശം 1500 മീറ്റർ ചുണ്ണാമ്പുകല്ല് കോട്ട മതിൽ ഇന്നും അവശേഷിക്കുന്നു.
1416-ൽ ചുസാന്റെ സൈന്യം ആക്രമിച്ച് നശിപ്പിക്കപ്പെടുന്നതിന് മുമ്പ് കോട്ട മൂന്ന് തലമുറയിലെ ഭരണാധികാരികളെ കണ്ടു. ഷൂറിയിലെ രാജകീയ തലസ്ഥാനത്തിന് കീഴിലുള്ള ഹൊകുസാൻ പ്രഭുക്കന്മാർ പിന്നീട് നിരവധി നൂറ്റാണ്ടുകൾ ഇവിടെ താമസം തുടരും.
1609-ൽ ജാപ്പനീസ് ഫ്യൂഡൽ ഡൊമെയ്ൻ സത്സുമ റ്യൂക്യു രാജ്യം ആക്രമിച്ചു. അമാമി ദ്വീപുകളിലെ ഘോരമായ പോരാട്ടത്തിന് ശേഷം അവർ ഉന്ടെൻ തുറമുഖത്തുള്ള ഒകിനാവ ദ്വീപിൽ ഇറങ്ങി. അവർ നാക്കിജിൻ കോട്ടയെ ആക്രമിച്ചു. ഇരുവശത്തും കനത്ത നാശനഷ്ടങ്ങൾ സംഭവിച്ചു. എന്നാൽ ജാപ്പനീസ് വിജയിക്കുകയും കോട്ട കത്തിക്കുകയും ചെയ്തു.
ഒരു വിനോദസഞ്ചാര കേന്ദ്രമെന്ന നിലയിൽ, കിഴക്കൻ ചൈനാ കടലിലെ മനോഹരമായ കാഴ്ചയ്ക്കും കോട്ടയുടെ മതിലുകളുടെ ഗംഭീരമായ മഹത്വത്തിനും കോട്ടയുടെ മൈതാനത്തിന്റെ മൊത്തത്തിലുള്ള സ്ഥലത്തിനും പേരുകേട്ടതാണ് അവശിഷ്ടങ്ങൾ. അക്കാലത്തെ ദ്വീപിലെ മറ്റ് രാജ്യങ്ങളായ നൻസാൻ, ഛുസാൻ എന്നിവയേക്കാൾ വിശാലമായ ഇടങ്ങൾ, അല്ലെങ്കിൽ കുറഞ്ഞ ജനസാന്ദ്രത, ജനസംഖ്യ എന്നിവയായിരുന്നു ഹോകുസാന്റെ സവിശേഷത. ഓരോ വർഷവും ചെറി പുഷ്പങ്ങൾ (സകുറ) വിരിയുന്നത് കാണുകയും ആഘോഷിക്കുകയും ചെയ്യുന്ന രാജ്യത്തെ ആദ്യത്തെ സ്ഥലങ്ങളിൽ ഒന്നാണ് നകിജിൻ.
പുറംകണ്ണികൾ
വർഗ്ഗം:ജപ്പാനിലെ ചരിത്ര സ്ഥലങ്ങൾ വർഗ്ഗം:ജപ്പാനിലെ ലോകപൈതൃകകേന്ദ്രങ്ങൾ വർഗ്ഗം:ജപ്പാനിലെ 100 മികച്ച കോട്ടകൾ
നക്ഷത്രങ്ങളേ സാക്ഷി (ചലച്ചിത്രം)
1979ൽ പ്രദർശനത്തിനെത്തിയ മലയാള ചലച്ചിത്രമാണ് നക്ഷത്രങ്ങളേ സാക്ഷി. അശ്വതി സുകു നിർമ്മിച്ച്, ബാബു രാധാകൃഷ്ണൻ സംവിധാനം ചെയ്ത ഈ ചിത്രത്തിൽ സത്താർ, ജോസ്, ജയഭാരതി, ശോഭ, ജഗന്നാഥവർമ്മ, മാള അരവിന്ദൻ തുടങ്ങിയവർ പ്രധാന വേഷങ്ങളിൽ അഭിനയിച്ചു. പി.രാംദാസിന്റെ കഥക്ക് കൃഷ്ണൻ പുല്ലൂർ തിരക്കഥയും സംഭാഷണവുമെഴുതി. കെ.ജെ. ജോയ് ചിത്രത്തിൻറെ സംഗീതസംവിധാനം നിർവഹിച്ചു. സത്യൻ അന്തിക്കാട് ഗാനങ്ങൾ എഴുതിയ ചിത്രമാണിത്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1979-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:സത്യൻ അന്തിക്കാടിന്റെ ഗാനങ്ങൾ വർഗ്ഗം:കെ.ജെ. ജോയ് സംഗീതം പകർന്ന ചലച്ചിത്രങ്ങൾ വർഗ്ഗം:സത്യൻ അന്തിക്കാട് -ജോയ് ഗാനങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വെജിറ്റബിൾ പ്രിന്റിങ്ങ്
. വെജിറ്റബൾ പ്രിന്റിങ്ങ് എന്നത് ഒരു രസകരമായ കലയാണ്. ചെറിയ കുട്ടികൾക്കും എളുപ്പത്തിൽ ചെയ്യാം.
ഉപയോഗിയ്ക്കുന്നവ
തുണിയിലും, മരത്തിന്റെ ഉരുപ്പടികളിലും വെജിറ്റബിൾ പ്രിന്റിങ് ചെയ്യാൻ കഴിയുന്നതാണ്.
പൊന്മുണ്ടം ഗ്രാമപഞ്ചായത്ത്
മലപ്പുറം ജില്ലയിലെ തിരൂർ താലൂക്കിൽ താനൂർ ബ്ളോക്കിലാണ് 9.116 ചതുരശ്രകിലോമീറ്റർ വിസ്തീർണ്ണമുള്ള പൊന്മുണ്ടം ഗ്രാമപഞ്ചായത്ത് സ്ഥിതി ചെയ്യുന്നത്. പൊന്മുണ്ടം പഞ്ചായത്ത് 1955 ഡിസംബർ 31-നാണ് രൂപീകൃതമായത്. ഈ ഗ്രാമപഞ്ചായത്തിൽ 16 വാർഡുകളുണ്ട്.
അവലംബം
വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ
മേരി ആൻഡേഴ്സൺ
അമേരിക്കൻ നാടകനടിയായിരുന്നു മേരി ആൻഡേഴ്സൺ. 1859 ജൂലൈ 28-ന് കാലിഫോർണിയയിലെ സാക്രമെന്റോയിൽ ജനിച്ചു.
ജീവിതരേഖ
15-ആമത്തെ വയസ്സിൽ ഷാർലറ്റ് കുഷ്മാൻ എന്ന നടിയുടെ ഉപദേശപ്രകാരം നാടകവേദിയിലേക്കു വേണ്ട പഠനങ്ങൾ ആരംഭിച്ചു. 16-ആം വയസ്സിൽ (1875) ജൂലിയറ്റിന്റെ വേഷമണിഞ്ഞ് ആദ്യമായി രംഗപ്രവേശനം നടത്തി. മേരിയുടെ അസാധാരണമായ സൗന്ദര്യം അവരുടെ പ്രശസ്തിക്ക് ഒരു കാരണമായിരുന്നു. അമേരിക്കയിലെ എല്ലാ പ്രമുഖനഗരങ്ങളിലും ഇവർ അഭിനയിച്ചിട്ടുണ്ട്. ഇതോടെ ഇവരുടെ പ്രശസ്തി വർധിച്ചു.
ഷേക്സ്പിയർ കഥാപാത്രങ്ങൾ
1883-നും 1887-നും ഇടയ്ക്ക് പലതവണ ഇവർ ലണ്ടൻ നാടകവേദിയിൽ പ്രത്യക്ഷപ്പെട്ടിരുന്നു. ആസ് യു ലൈക് ഇറ്റ് എന്ന ഷെയ്ക്സ്പിയർ നാടകത്തിൽ റോസലിൻഡ് എന്ന കഥാപാത്രമായുളള മേരിയുടെ അഭിനയം ഇംഗ്ലണ്ടിൽ ഇവർക്ക് പ്രശസ്തി നേടിക്കൊടുത്തു. ഡബ്ലിയു.എസ്. ഗിൽബർടിന്റെ പിഗ്മാലിയണും ഗലാത്യയും എന്ന നാടകത്തിലെ ഗലാത്യയുടെ വേഷവും ഷെയ്ക്സ്പിയറുടെ ദ് വിന്റേഴ്സ് ടെയിൽ എന്ന നാടകത്തിലെ ഹെർമൈനി, പെർഡിറ്റാ എന്നീ വേഷങ്ങളും ലേഡീ മക്ബത്ത്, അയോൺ എന്നീ കഥാപാത്രങ്ങളും മേരി ആൻഡേഴ്സണ് കീർത്തി നേടിക്കൊടുത്തവയാണ്. 1889-ൽ ഇവർ അഭിനയവേദിയിൽനിന്നു പിൻമാറി. 1890-ൽ ഒരു ബ്രിട്ടീഷ് പൗരനായ അന്റോണിയോ ഡി നവറോയെ വിവാഹം ചെയ്തു.
1940 മേയ് 29-ന് മരിക്കുംവരെ ഇവർ ഇംഗ്ലണ്ടിൽത്തന്നെ വാസമുറപ്പിച്ചിരുന്നു.
അവലംബം
വർഗ്ഗം:1859-ൽ ജനിച്ചവർ വർഗ്ഗം: 1940-ൽ മരിച്ചവർ വർഗ്ഗം:ജൂലൈ 28-ന് ജനിച്ചവർ വർഗ്ഗം:മേയ് 29-ന് മരിച്ചവർ
വർഗ്ഗം:നാടക അഭിനേതാക്കൾ
സപ്പോട്ടേസീ
65 -ഓളം ജനുസുകളിലായി ഏതാണ്ട് 800 സ്പീഷിസ് മരങ്ങളും കുറ്റിച്ചെടികളും ഉള്ള ഒരു സസ്യകുടുംബമാണ് സപ്പോട്ടേസീ (Sapotaceae). മധ്യരേഖാപ്രദേശങ്ങളോട് അടുപ്പിച്ചാണ് കൂടുതലായി കാണുന്നത്. പലസ്പീഷിസുകളിലും ഭക്ഷ്യയോഗ്യമായ കായകൾ ഉണ്ടാവുന്നു പലതും സാമ്പത്തികപ്രാധാന്യമുള്ള ചെടികളാണ്. ഇലഞ്ഞി, സപ്പോട്ട, ഇലിപ്പ, മുട്ടപ്പഴം എന്നിവയെല്ലാം ഈ കുടുംബത്തിലെ അംഗങ്ങളാണ്.
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ
മഡോണ വിത്ത് ദി ബ്ലൂ ഡയഡം
1512-ൽ റോമിൽ റാഫേലും അദ്ദേഹത്തിന്റെ ശിഷ്യൻ ജിയാൻഫ്രാൻസെസ്കോ പെന്നിയും ചേർന്ന് വരച്ച ഒരു ചിത്രമാണ് മഡോണ വിത്ത് ദി ബ്ലൂ ഡയഡം. ഈ ചിത്രം ഇപ്പോൾ ലൂവ്രെയിൽ സൂക്ഷിച്ചിരിക്കുന്നു. ലൂവ്രെയിൽ വിർജിൻ ആന്റ് ചൈൽഡ് വിത്ത് ദ ഇൻഫന്റ് സെയിന്റ് ജോൺ എന്നു നാമകരണം ചെയ്ത ഈ ചിത്രം വിർജിൻ വിത്ത് ദ വെയ്ൽ അല്ലെങ്കിൽ മഡോണ വിത്ത് ദി ബ്ലൂ ഡയഡം എന്നും അറിയപ്പെടുന്നു. വിർജിൻ വിത്ത് ദി ലിനൻ, സ്ലംബറിങ് ചൈൽഡ്, സൈലൻസ് ഓഫ് ദി ഹോളി വിർജിൻ എന്നീ പേരുകളിലും ഈ ചിത്രം അറിയപ്പെടുന്നു.
ചരിത്രം
ഒരു കാലത്ത് ചിത്രത്തിന്റെ രണ്ടായി വിഭജിച്ചിരിക്കുന്ന പാനൽ പെസിയയിലെ ശുദ്ധജലവീപ്പകൾ മറയ്ക്കാൻ ഉപയോഗിച്ചിരുന്നു എന്നാണ് ഐതിഹ്യം. ചിത്രം കണ്ടെത്തിയതിനുശേഷം, അവർ വിദഗ്ദ്ധമായി രണ്ടു പാനലുകൾ ഒന്നിച്ചു ചേർത്തുവെന്ന് പറയപ്പെടുന്നു. ഒരു സ്‌ക്രീൻ നിർമ്മിക്കുന്നതിന് പാനൽ മൂന്ന് കഷണങ്ങളായി വിഭജിച്ച മറ്റൊരു പതിപ്പും ഉണ്ട്, അത് വീണ്ടും പൂർണ്ണമാക്കി.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:റാഫേൽ മഡോണാസ് വർഗ്ഗം:ലൂവ്രെയിലെ ഇറ്റാലിയൻ കലാകാരന്മാരുടെ ചിത്രങ്ങൾ
മണ്ണൻ
ഒരിനം വാഴ,ഇതിന്റെ പഴുക്കാത്തകായ ഉണക്കിപ്പൊടിച്ച് വളരെ ചെറിയ കുട്ടികൾക്ക് ആഹാരമായും,ഔഷധമായും നൽകാറുണ്ട്. ശരീരത്തിന് തണുപ്പ് കിട്ടാൻ നല്ലതാണ് രുചിയുള്ള ഇനത്തിൽ പെട്ടതാണ് വർഗ്ഗം:വാഴയിനങ്ങൾ
ലോക ടെലിവിഷൻ ദിനം
1996ൽ ഐക്യരാഷ്ട്രസഭയുടെ ജനറൽ അസംബ്ലി നവംബർ 21ആം തീയതി ലോക ടെലിവിഷൻ ദിനമായി പ്രഖ്യാപിക്കുകയുണ്ടായി.
എന്നാൽ ഈ ദിനാചരണത്തോട് പ്രതിഷേധം രേഖപ്പെടുത്തികൊണ്ട് പതിനൊന്ന് രാജ്യങ്ങൾ വോട്ടെടുപ്പിൽ നിന്നും വിട്ടുനിന്നു. പ്രതിഷേധകരിൽ പ്രമുഖരായ ജർമ്മനി ഇതിനെ വിശദീകരിച്ചത് ഇപ്രകാരമായിരുന്നു.
“ ഈ വിഷയവുമായി ബന്ധപ്പെട്ട് ഇപ്പോൾ തന്നെ യു.എൻ മൂന്ന് ദിനങ്ങൾ ആചരിക്കുന്നുണ്ട്. World Press Freedom Day, World Telecommunications Day, World Development Information Day. ഇനിയും ഒന്നു കൂടി ഈ പട്ടികയിൽ ചേർക്കുക നിരർത്ഥകമാണ്. ടെലിവിഷൻ വിവരവ്യാപനത്തിനുള്ള മാർഗ്ഗങ്ങളിൽ ഒന്നു മാത്രമാണ്. അതാകട്ടെ ലോക ജനതയിൽ ഗണ്യമായ ഒരു വിഭാഗത്തിനു അപ്രാപ്യമായി നിലകൊള്ളുന്ന ഒന്നും. ലോക ജനതയിൽ ഭൂരിപക്ഷം ആളുകളും ഒരു പക്ഷേ ടെലിവിഷൻ ദിനത്തെ ധനികരുടെ ദിനമായി കണ്ടേക്കാം, കാരണം അവർക്ക് ടെലിവിഷൻ പ്രാപ്യമല്ലലോ. നമ്മുക്ക് കൂടതൽ ശ്രദ്ധിക്കാവുന്ന മറ്റ് മാധ്യമങ്ങൾ ഇവിടുണ്ട്. അതിൽ പ്രധാനപ്പെട്ട ഒന്ന് റേഡീയൊ ആണ്. ഇത് പോലെയുള്ള മാധ്യമങ്ങളാണ് കൂടുതൽ ശ്രദ്ധിക്കേണ്ടത് എന്നാണ് ഞങ്ങളുടെ പക്ഷം”
അവലംബം
വർഗ്ഗം:വിശേഷദിനങ്ങൾ
അവനോ അതോ അവളോ
ബേബി സംവിധാനം ചെയ്ത 1979 ലെ ഇന്ത്യൻ മലയാള ചിത്രമാണ് അവനോ അതോ അവളോ. ചിത്രത്തിൽ ജയൻ, ജഗതി,കനകദുർഗ ജോസ്, ജോസ് പ്രകാശ് എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിന് എം കെ അർജുനന്റെ സംഗീത സ്കോർ ഉണ്ട്. കന്നഡ ചിത്രമായ അപരിചിറ്റയുടെ റീമേക്കായിരുന്നു ചിത്രം.
ശബ്‌ദട്രാക്ക്
എം കെ അർജുനൻ സംഗീതം നൽകി, വരികൾ എഴുതിയത് ബിച്ചു തിരുമലയാണ്.
മജ്റൂഹ് സുൽത്താൻപുരി
അവലംബം
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ വർഗ്ഗം:ഉർദു കവികൾ വർഗ്ഗം:1919-ൽ ജനിച്ചവർ വർഗ്ഗം:2000-കളിൽ മരിച്ചവർ
ലക്ഷ്മി പുരി
ഐക്യരാഷ്ട്രസഭയിലെ മുൻ അസിസ്റ്റന്റ് സെക്രട്ടറി ജനറലും യുഎൻ വനിതകളുടെ മുൻ ഡെപ്യൂട്ടി എക്സിക്യൂട്ടീവ് ഡയറക്ടറുമാണ് ലക്ഷ്മി പുരി. ഐക്യരാഷ്ട്രസഭയിൽ 15 വർഷത്തെ സേവനത്തിന് മുമ്പ്, അവർ 28 വർഷം ഇന്ത്യൻ നയതന്ത്രജ്ഞയായി സേവനമനുഷ്ഠിച്ചിരുന്നു.
വിദ്യാഭ്യാസവും വ്യക്തിഗത ജീവിതവും
ഡൽഹി യൂണിവേഴ്സിറ്റിയിൽ ചരിത്രത്തിൽ ബിരുദവും ബിരുദാനന്തര ബിരുദവും, പഞ്ചാബ് സർവകലാശാലയിൽ ബിരുദാനന്തര ബിരുദവും പഠിച്ചു. ചരിത്രം, പൊതുനയം, ഭരണനിർവ്വഹണം, അന്താരാഷ്ട്ര ബന്ധങ്ങൾ, നിയമം, സാമ്പത്തിക വികസനം എന്നിവയിൽ അവർ പ്രൊഫഷണൽ ഡിപ്ലോമകളും നേടിയിട്ടുണ്ട്.
പൊതു സേവനം
അംബാസഡർ പുരി 1974 ൽ ഇന്ത്യൻ വിദേശ സേവനത്തിൽ ചേർന്നു. ജപ്പാൻ, ശ്രീലങ്ക, സ്വിറ്റ്സർലൻഡ് (ജനീവയിൽ) എന്നിവിടങ്ങളിൽ സേവനമനുഷ്ഠിച്ചു. 1999 മാർച്ചിൽ ഹംഗറിയിലെ അംബാസഡറായി നിയമിതയായ അവർ 2002 ജൂലൈ വരെ അവിടെ സേവനമനുഷ്ഠിച്ചു. ബോസ്നിയ, ഹെർസഗോവിന എന്നിവയ്ക്കും അംഗീകാരം ലഭിച്ചു. അവിടെയുള്ള കാലയളവിൽ, ബോസ്നിയയിലും ഹെർസഗോവിനയിലും (UNPROFOR) യുഎൻ സമാധാന പരിപാലന പ്രവർത്തനവുമായി അവർ അടുത്തു പ്രവർത്തിച്ചു. ഡൽഹിയിലെ വിദേശകാര്യ മന്ത്രാലയ ആസ്ഥാനത്ത്, ജപ്പാൻ, കൊറിയ പത്രമാഫീസിൽ അണ്ടർ സെക്രട്ടറിയായും പിന്നീട് പാകിസ്താൻ പത്രമാഫീസിലെ വിഭാഗത്തിൽ അണ്ടർ സെക്രട്ടറിയായും സേവനമനുഷ്ഠിച്ചു. ജോയിന്റ്-സെക്രട്ടറി ഇക്കണോമിക് ഡിവിഷൻ, മൾട്ടിലാറ്ററൽ ഇക്കണോമിക് റിലേഷൻസ് (ED & MER) എന്നിവയിലും അവർ ആറ് വർഷം സേവനമനുഷ്ഠിച്ചു. ലുക്ക് ഈസ്റ്റ് പോളിസി, ഇന്തോ-ആസിയാൻ ഡയലോഗ് പാർട്ണർഷിപ്പ്, ഇന്ത്യൻ-ഓഷ്യൻ റിം അസോസിയേഷൻ, Bay of Bengal Initiative for Multi-Sectoral Technical and Economic Cooperation തുടങ്ങിയ നിരവധി ഉഭയകക്ഷി, ബഹുസ്വര, ബഹുരാഷ്ട്ര സാമ്പത്തിക നയതന്ത്ര സംരംഭങ്ങൾ ചർച്ച ചെയ്യുന്നതിലും ഗ്രൂപ്പ് 15 ഫോറത്തിലും അവർ സജീവമായിരുന്നു.
യുഎൻ വുമൺ
ഐക്യരാഷ്ട്രസഭയുടെ അസിസ്റ്റന്റ് സെക്രട്ടറി ജനറലായും ലിംഗസമത്വവും സ്ത്രീകളുടെ ശാക്തീകരണവും പ്രോത്സാഹിപ്പിക്കുന്നതിനുള്ള മുൻകൈയെടുക്കുന്ന ആഗോള സ്ഥാപനം യുഎൻ വുമൺ 2011 ഡെപ്യൂട്ടി എക്സിക്യൂട്ടീവ് ഡയറക്ടറായി പുരിയെ നിയമിച്ചു.
അംഗീകാരവും അവാർഡുകളും
2016 -ലെ മനുഷ്യാവകാശത്തിനുള്ള എലനോർ റൂസ്വെൽറ്റ് അവാർഡ്, നോവസ് അവാർഡ് ഫോർ സസ്റ്റെയിനിബിൾ ഡെലെലോപ്മെന്റ് ഗോൾസ് (നോവസ് സമ്മിറ്റ്), മില്ലേനിയം കാമ്പസ് അവാർഡ് 2015 എന്നിവയ്ക്ക് പുരി അർഹയായി. 2017 ൽ, സുസ്ഥിര വികസന ലക്ഷ്യങ്ങളുടെ ഭാഗമായി ലിംഗസമത്വവും സ്ത്രീ ശാക്തീകരണ ലക്ഷ്യവും അനുവർത്തിക്കുന്നതിൽ അവരുടെ പങ്കിനായി ദീപാവലി ഫൗണ്ടേഷൻ യുഎസ്എയിൽ നിന്നുള്ള ആദ്യ ദീപാവലി പവർ ഓഫ് വൺ അവാർഡിനൊപ്പം ശുപാർശയ്ക്കും നേതൃത്വത്തിനും പുരി അംഗീകരിക്കപ്പെട്ടു, ( ഐക്യരാഷ്ട്രസഭയിലേക്കുള്ള ഇന്ത്യ, ബെലാറസ്, ജോർജിയ എന്നിവയുടെ സ്ഥിരം മിഷനുകളുടെ പങ്കാളിത്തത്തോടെ).
അവലംബം
വർഗ്ഗം:1952-ൽ ജനിച്ചവർ
അമുർ പുള്ളിപ്പുലി
ഏറ്റവും ഒടുവിൽ നടന്ന സെൻസസ് പ്രകാരം 30-35 അമുർ പുള്ളിപ്പുലികൾ മാത്രമേ ഇന്ന് സ്വന്തം ആവാസ സ്ഥാനങ്ങളിൽ കാണപ്പെടുന്നുള്ളൂ. ഇതിനെ Far Eastern Leopard എന്നും വിളിക്കുന്നു.
അവലംബം
വർഗ്ഗം:വന്യജീവികൾ വർഗ്ഗം:മാർജ്ജാരവംശം വർഗ്ഗം:മാംസഭോജികൾ വർഗ്ഗം:പുള്ളിപ്പുലികൾ
എഡ്സെൽ ഫോർഡ്
ഒരു അമേരിക്കൻ വ്യവസായിയും മനുഷ്യസ്‌നേഹിയുമായിരുന്നു എഡ്‌സൽ ബ്രയന്റ് ഫോർഡ് (നവംബർ 6, 1893 - മെയ് 26, 1943), വിഖ്യാത വ്യവസായി ഹെൻറി ഫോർഡിന്റെയും ഭാര്യ ക്ലാര ജെയ്ൻ ബ്രയന്റിന്റെയും മകനായിരുന്ന എഡ്‌സൽ 1919 മുതൽ 1943-ൽ വരെ മരണം വരെ ഫോർഡ് മോട്ടോർ കമ്പനിയുടെ പ്രസിഡന്റായിരുന്നു. അദ്ദേഹത്തിന്റെ മൂത്തമകൻ ഹെൻ‌റി ഫോർഡ് രണ്ടാമനായിരുന്നു അദ്ദേഹത്തിന് ശേഷം ഫോർഡിന്റെ പ്രസിഡന്റായത്.
ഗോൾഡാ മെയർ
ഒരു ഇസ്രയേലി അദ്ധ്യാപികയും രാഷ്ട്രീയപ്രവർത്തകയുമായിരുന്നു ഗോൾഡാ മെയർ(മേയ് 3, 1898 – ഡിസംബർ 8, 1978). ഇസ്രയേലിന്റെ തൊഴിൽ മന്ത്രി, വിദേശകാര്യ മന്ത്രി എന്നീ പദവികൾക്കുശേഷം 1969 മാർച്ച് 17-ന് ഇസ്രയേലിന്റെ ആദ്യ വനിതാ പ്രധാനമന്ത്രിയായി അധികാരമേറ്റു. ഇസ്രയേൽ രാഷ്ട്രീയത്തിൽ അവർ 'ഉരുക്കുവനിത' എന്നറിയപ്പെട്ടിരുന്നു.
1974-ൽ യോം കിപ്പുർ യുദ്ധത്തിനു ശേഷം അവർ പ്രധാനമന്ത്രിപദം രാജിവച്ചു. 1978-ൽ ലിംഫോമ ബാധിച്ച് മരണമടഞ്ഞു.
ആദ്യകാലജീവിതം
ഇന്നത്തെ ഉക്രെയിനിൽ സ്ഥിതി ചെയ്യുന്ന കിയേവ് പട്ടണത്തിൽ മോഷെ മാബോവിച്ച്-ബ്ലൂം നെയ്ദിച്ച് ദമ്പതികളുടെ മകളായി 1898 മേയ് 3-ന് ജനിച്ചു. പിതാവ് 1903-ൽ തൊഴിലന്വേഷിച്ച് ന്യൂയോർക്ക് നഗരത്തിലേക്ക് തിരിച്ചു. ഈ കാലത്ത് ഗോൾഡയും സഹോദരിമാരും പിൻസ്കിലുള്ള അമ്മയുടെ കുടുംബത്തോടൊത്ത് കഴിഞ്ഞു. 1905-ൽ വിസ്കോൺസിനിലെ മിൽവൗകീയിലെത്തിയ മോഷെ മാബോവിച്ച് സാമ്പത്തികമായി മെച്ചപ്പെടുകയും കുടുംബത്തെ അമേരിക്കയിലെത്തിക്കുകയും ചെയ്തു.
അവിടെ ഒരു പലചരക്കുകട നടത്തിയിരുന്ന മാതാവിനെ ഗോൾഡ എട്ടാം വയസ്സുമുതൽ കച്ചവടത്തിൽ സഹായിച്ചു പോന്നു. 1906-1912 കാലഘട്ടത്തിൽ അവിടെ ഫോർത്ത് സ്റ്റ്രീറ്റ് ഗ്രേഡ് സ്കൂളിൽ(ഇന്നത്തെ ഗോൾഡ മെയർ സ്കൂൾ) ഗോൾഡ പഠിച്ചിരുന്നു. ചെറുപ്പത്തിൽ തന്നെ നേതൃത്വപാടവം പ്രകടിപ്പിച്ചിരുന്ന ഗോൾഡ അമേരിക്കൻ യങ്ങ് സിസ്റ്റേഴ്സ് സൊസൈറ്റി സ്ഥാപിക്കുകയും സഹപാഠികൾക്ക് പാഠപുസ്തകങ്ങൾ വാങ്ങുന്നതിലേക്കായി ധനശേഖരണാർത്ഥം യോഗങ്ങൾ സംഘടിപ്പിക്കുകയും ചെയ്തു.
14 വയസ്സുമുതൽ പഠനവും ജോലിയും ഒരുമിച്ചു ചെയ്തു. പഠനമുപേക്ഷിച്ച് വിവാഹം കഴിക്കുവാനുള്ള മാതാവിന്റെ പ്രേരണയിൽ പ്രതിഷേധിച്ച് ഗോൾഡ ഡെൻവറിൽ വിവാഹിതയായി കഴിഞ്ഞിരുന്ന സഹോദരി ഷെയ്ന കോൺഗോർഡിനരികിലെത്തി. അവിടെ സായാഹ്നങ്ങളിലെ സൗഹൃദക്കൂട്ടായ്മകളിലൂടെ സയണിസം, സാഹിത്യം, സ്ത്രീകളുടെ പ്രശ്നങ്ങൾ തുടങ്ങിയ കാര്യങ്ങൾ കൂടുതലായി അറിഞ്ഞു. തന്റെ പിൽക്കാലത്തെ കാഴ്ച്ചപ്പാടുകളെ ഡെൻവറിലെ ജീവിതം ആഴത്തിൽ സ്വാധീനിച്ചതായി അവർ ആത്മകഥയിൽ പ്രസ്താവിച്ചിട്ടുണ്ട്. പിൽക്കാലത്ത് തന്റെ ജീവിതപങ്കാളിയായ മോറിസ് മെയർസണെ പരിചയപ്പെട്ടതും ഡെൻവറിൽ വച്ചായിരുന്നു.
സോഷ്യലിസ്റ്റ്-സയണിസ്റ്റ് പ്രവർത്തനം
1913-ൽ മിൽ‌വൗകീയിലേക്ക് മടങ്ങിയ ഗോൾഡാ 1915-ൽ നോർത്ത് ഡിവിഷൻ ഹൈസ്കൂളിൽ നിന്നും ബിരുദമെടുത്തു. ഇക്കാലത്ത് അവർ ലേബർ സയണിസ്റ്റ് യുവജന പ്രസ്ഥാനത്തിന്റെ(യങ്ങ് പോളേയ് സയോൺ) സജീവപ്രവർത്തകയായി പലസ്തീനിൽ നിന്നുള്ള സന്ദർശകരെ സ്വീകരിക്കുകയും പൊതുവേദികളിൽ പ്രസംഗിക്കുകയും ചെയ്തു. മിൽവൗകീ സ്റ്റേറ്റ് നോർമൽ സ്കൂളിൽ നിന്നും അദ്ധ്യാപകപരിശീലനം നേടി. തുടർന്ന് അവിടെ പബ്ലിക് സ്കൂളുകളിൽ അദ്ധ്യാപകവൃത്തിയിലേർപ്പെട്ടു.
ഇസ്രയേലിൽ
1917-ൽ മോറിസ് മെയർസണെ വിവാഹം കഴിച്ചു. 1921-ൽ ഇരുവരും പലസ്തീനിലെത്തി ഒരു കിബ്ബുട്സിൽ ചേർന്നു. സഹോദരി ഷെയ്നയും ഒപ്പമുണ്ടായിരുന്നു. അവിടെ കാർഷികവൃത്തിയും പാചകവുമായി കഴിയവേ ഗോൾഡയുടെ നേതൃത്വഗുണങ്ങൾ തിരിച്ചറിഞ്ഞ കിബ്ബുട്സ് അവരെ തൊഴിലാളി സംഘടനയുടെ(ഹിസ്താദ്രുത്) പ്രതിനിധിയായി നിയോഗിച്ചു.
1924-ൽ അവർ ഭർത്താവുമൊത്ത് ടെൽ-അവീവിലും തുടർന്ന് ജെറുസലേമിലും എത്തി. അവിടെ വച്ച് 1924-ൽ ഒരു മകനും 1926-ൽ ഒരു മകളും ജനിച്ചു. 1928-ൽ വർക്കിംഗ് വിമൻസ് കൗൺസിലിന്റെ സെക്രട്ടറിയായി. ഈ പദവിയിലിരിക്കെ രണ്ടുവർഷം(1932-34) അമേരിക്കയിൽ എമിസറിയായി പ്രവർത്തിച്ചു. ഇക്കാലത്ത് മക്കൾ ഗോൾഡയോടൊത്ത് അമേരിക്കയിലെത്തിയെങ്കിലും മോറിസ് ജറുസലേമിൽ തുടർന്നു. നിയമപരമായി വേർപെട്ടില്ലെങ്കിലും അവർ അകലുകയായിരുന്നു. 1951- മോറിസ് മരിച്ചു.
1934-ൽ തിരികെ ഇസ്രയേലിലെത്തിയ മെയെർ ഹിസ്താദ്രുതിന്റെ എക്സിക്യൂട്ടീവ് കമ്മറ്റിയിൽ എത്തി. തുടർന്ന് സംഘടനയുടെ രാഷ്ട്രീയ വിഭാഗം മേധാവിയായി.1938-ൽ, നാസികളുടെ നരവേട്ടയിൽ നിന്നു പാലായനം ചെയ്യുന്ന ജൂത അഭയാർഥികളുടെ പ്രശ്നങ്ങൾ ചർച്ച ചെയ്യാൻ അമേരിക്കൻ പ്രസിഡന്റ് ഫ്രാങ്ക്ലിൻ ഡി. റൂസ്‌വെൽറ്റ് വിളിച്ചുചേർത്ത ഈവിയാൻ കോൺഫ്രൻസിൽ ഗോൾഡാ മെയർ നിരീക്ഷകയായിരുന്നു. പങ്കെടുത്ത 32 രാജ്യങ്ങളും യൂറോപ്യൻ ജൂതരോട് സഹതാപം പ്രകടിപ്പിച്ചുവെങ്കിലും 31 രാജ്യങ്ങളും അവർക്കഭയം നൽകുവാൻ തയ്യാറായില്ല. ഒരു ലക്ഷം പേർക്ക് അഭയം നൽകാമെന്ന് ഡൊമിനിക്കൻ റിപ്പബ്ലിക് മാത്രം പ്രഖ്യാപിച്ചു. ഇതിൽ വേദനിച്ച ഗോൾഡാ മെയെർ "എന്റെ ജനങ്ങൾ സഹതാപം ആവശ്യമില്ലാത്തവരായി ജീവിക്കുന്നതു കാണുക എന്ന ഒരു പ്രതീക്ഷ മാത്രമേ മരണം വരെ എനിക്കുള്ളൂ'' എന്നു പ്രസ്താവിച്ചു.1949-ൽ ഇസ്രയേൽ പാർലിമെൻറായ നെസറ്റിലേക്ക് തിരഞ്ഞെടുക്കപ്പെടുകയും തൊഴിൽ മന്ത്രിയാകുകയും ചെയ്തു.1956-ൽ വിദേശകാര്യ മന്ത്രിയായി.1969-1974 ൽ ഗോൾഡാ മെയർ ഇസ്രയേലിന്റെ പ്രധാനമന്ത്രിയായി.1973- യോം കിപ്പൂർ യുദ്ധത്തിൽ ഇസ്രയേൽ വൻ വിജയം നേടിയെങ്കിലും ഇന്റലിജൻസിന്റെ പരാജയം മൂലമുണ്ടായ നാശ നഷ്ടങ്ങളുടെ ഉത്തരവാദിത്വം ഏറ്റെടുത്ത് പ്രധാനമന്ത്രി പദം രാജിവച്ചു.1978 ഡിസംബറിൽ ക്യാൻസർ രോഗത്തെത്തുടർന്ന് ഗോൾഡാമെയർ അന്തരിച്ചു.
അവലംബം
വർഗ്ഗം:ഇസ്രയേലി പ്രധാനമന്ത്രിമാർ വർഗ്ഗം:1898-ൽ ജനിച്ചവർ വർഗ്ഗം:1978-ൽ മരിച്ചവർ വർഗ്ഗം:വനിതാ പ്രധാനമന്ത്രിമാർ
ഡേവിഡ് സസ്സൂൺ ലൈബ്രറി
മുംബൈയിലെ പ്രശസ്തമായ ഒരു ലൈബ്രറിയും പൈതൃക ഘടനയുമാണ് ഡേവിഡ് സസ്സൂൺ ലൈബ്രറി. ദക്ഷിണ മുംബൈയിലെ കാലാ ഘോഡയിലാണ് ഈ ഗ്രന്ഥശാല സ്ഥിതി ചെയ്യുന്നത്. പൂർണ്ണമായും ഡിജിറ്റൈസ് ചെയ്യപ്പെട്ട ഈ ഗ്രന്ഥശാലയിൽ 70,000-ൽ പരം പുസ്തകങ്ങളുണ്ട്. 3000-ത്തോളം അംഗങ്ങളുള്ളതിൽ 2500 ആജീവനാന്ത അംഗങ്ങളും 500 സാധാരണ അംഗങ്ങളും ഉൾപ്പെടുന്നു.
ചരിത്രം
1847 ൽ മുംബൈയിലെ ഗവണ്മെന്റ് മിന്റിലും ഡോക്ക്യാർഡിലും ജോലി ചെയ്യുന്ന യൂറോപ്യൻ ജീവനക്കാർ മുതിർന്നവർക്ക് സാങ്കേതിക വിദ്യാഭ്യാസം നൽകുന്നതിനും പ്രഭാഷണങ്ങൾ നടത്തുന്നതിനുമായി ഒരു മെക്കാനിക്സ് ഇൻസ്റ്റിറ്റ്യൂട്ട് ആരംഭിച്ചു. മെക്കാനിക്കൽ മോഡലുകൾക്കും മറ്റുമായി ഒരു മ്യൂസിയവും ഗ്രന്ഥശാലയും ഇവർ തുടങ്ങി. വാടക കെട്ടിടങ്ങളിൽ പ്രവർത്തനം തുടങ്ങിയ അവർ പിന്നീട് സർ ഡേവിഡ് സസ്സൂണിന്റെ സാമ്പത്തിക സഹായത്തോടെ ഒരു സ്ഥിരം കെട്ടിടത്തിലേക്ക് മാറി. ഇതാണ് പിൽക്കാലത്ത് ഡേവിഡ് സസ്സൂൺ ലൈബ്രറി ആന്റ് റീഡിംഗ് റൂം ആയിത്തീർന്നത്. നഗരത്തിന്റെ നടുവിൽ സ്ഥിതിചെയ്യുന്ന ലൈബ്രറിയെക്കുറിച്ചുള്ള ആശയം കൊണ്ടുവന്നത് ഡേവിഡ് സസ്സൂണിന്റെ മകനായ ആൽബർട്ട് സസ്സൂൺ ആയിരുന്നു. സ്കോട്ട് മക്ലാൻഡ് ആൻഡ് കമ്പനിയ്ക്കായി ജെ. കാംപ്ബെൽ, ജി. ഇ. ഗോസ്ലിംഗ് എന്നിവരാണ് ഈ കെട്ടിടത്തിന്റെ രൂപകൽപ്പന ചെയ്തത്. 125,000 രൂപയായിരുന്നു ചിലവ്. ഇതിൽ 60,000 രൂപ ഡേവിഡ് സസ്സൂണും ബാക്കി തുക ബോംബെ പ്രസിഡൻസി ഗവൺമെന്റും വഹിച്ചു. 1870 ൽ ഇതിന്റെ നിർമ്മാണം പൂർത്തിയായി. ഇംഗ്ലണ്ടിലെ യഹൂദ സമുദായക്കാരുടേയും വ്യാപാരികളുടേയും സുഹൃത്തുക്കളുടേയും സംഭാവനകൾ ഇതിന്റെ നിർമ്മിതിക്കായി എത്തി.
നിർമ്മിതി
വെനീഷ്യൻ ഗോഥിക് ശൈലിയിലുള്ള ഈ കെട്ടിടം ഒരു ഗ്രേഡ്-1 പൈതൃക ഘടനയാണ്. മലാഡ് സ്റ്റോൺ എന്നറിയപ്പെടുന്ന മഞ്ഞ നിറമുള്ള കല്ലുകൾ ഉപയോഗിച്ചാണ് ഇത് നിർമ്മിച്ചിരിക്കുന്നത്. ഈ പരിസരത്തുള്ള എൽഫിൻസ്റ്റൺ കോളേജ്, ആർമി, നാവിക കെട്ടിടങ്ങൾ, വാറ്റ്സൺസ് ഹോട്ടൽ എന്നിവ പോലെയാണ് ഇതിന്റെ നിർമ്മിതി. പ്രവേശന കവാടത്തിന് മുകളിലായി ഡേവിഡ് സസ്സൂണിന്റെ വെളുത്ത മാർബിളിൽ നിർമ്മിച്ച ശിരസ്സുണ്ട്. ഉള്ളിൽ പടിക്കെട്ടുകൾക്ക് മുന്നിലായി മറ്റൊരു പൂർണ്ണകായപ്രതിമയും നിലകൊള്ളുന്നു. 1865-ൽ പൂർത്തിയാക്കിയ ഈ മാർബിൾ പ്രതിമ, ബോംബെ ഗവർണറായിരുന്ന സർ ബാർട്ടിൽ ഫ്രിയർ കമ്മീഷൻ ചെയ്തു. ഇതിന്റെ ശിൽപ്പിയായ വൂൾനറുടെ അടുത്ത സുഹൃത്ത് കൂടിയായിരുന്നു സർ ബാർട്ടിൽ ഫ്രിയർ.
പുറത്തേക്കുള്ള കണ്ണികൾ
വർഗ്ഗം:മുംബൈയിലെ വിനോദസഞ്ചാരകേന്ദ്രങ്ങൾ വർഗ്ഗം:ഇന്ത്യയിലെ ഗ്രന്ഥശാലകൾ
അലോറ്റെറോപ്സിസ് സിമിസിന
പോയേസീ സസ്യകുടുംബത്തിൽപ്പെട്ട ഏകവർഷിയായ സസ്യമാണ് അലോറ്റെറോപ്സിസ് സിമിസിന (ശാസ്ത്രനാമം: Alloteropsis cimicina) ആഫ്രിക്ക, ഏഷ്യ, ആസ്ത്രേലിയ, ന്യൂസിലാൻഡ് എന്നിവിടങ്ങളിലെ ഉഷ്ണമേഖലാപ്രദേശങ്ങൾ ഉൾപ്പെടുന്ന പാലിയോട്രോപ്പിക്കൽ പ്രദേശ ത്ത് കാണപ്പെടുന്നു. സമ്മർ ഗ്രാസ് (Summer Grass) എന്ന് അറിയപ്പെടുന്ന ഈ ചെടി പുൽമേടുകളിലും, വരണ്ടതും ഈർപ്പമുള്ളതുമായ ഇലകൊഴിയും വനങ്ങളിലും വഴിയോരങ്ങളിലും തരിശ് സ്ഥലങ്ങളിലും കാണപ്പെടുന്നു. 2 അടി ഉയരത്തിൽ വളരുന്ന ഈ പുൽച്ചെടിയുടെ ഇലകൾ ദീർഘവൃത്താകൃതിയിൽ അഗ്രം കൂർത്തവയാണ്. നീണ്ട തണ്ടിന്റെ അറ്റത്ത് 3-10 വരെ സ്പൈക്കുകൾ പോലെയുള്ള പൂങ്കുലകൾ കാണാം.
അവലംബങ്ങൾ
വർഗ്ഗം:നീലിയാർകോട്ടത്തെ സസ്യജാലം വർഗ്ഗം:പുല്ലുകൾ
അക മാന്റോ
ചുവന്ന ഉടയാട അണിഞ്ഞതും പൊതുശൌചാലയം അല്ലെങ്കിൽ ഒരു വിദ്യാലയത്തിലെ കുളിമുറിയിൽ ടോയ്‌ലറ്റ് ഉപയോഗിക്കുന്ന ആളുകൾക്ക് ദൃശ്യമാകുന്ന മുഖംമൂടി ധരിച്ച ജാപ്പനീസ് നഗരസംബന്ധിയായ ഐതിഹാസിക പ്രശസ്തിനേടിയ ഒരു ആത്മാവാണ് അക മാന്റോ. (赤マント, Red Cloak) റെഡ് കേപ്പ്, റെഡ് വെസ്റ്റ്, അകായ്-കാമി-അയോ-കാമി (赤い紙青い紙,റെഡ് പേപ്പർ, ബ്ലൂ പേപ്പർ), അല്ലെങ്കിൽ ചില സന്ദർഭങ്ങളിൽ അയോയി മാന്റോ (青マント,ബ്ലൂ ക്ലോക്ക്) എന്നിങ്ങനെയും ഈ ആത്മാവ് അറിയപ്പെടുന്നു. ഈ ഐതിഹാസിക ആത്മാവിന്റെ വിവരണങ്ങൾ വ്യത്യാസപ്പെട്ടിരിക്കുന്നു. പക്ഷേ കഥയുടെ സ്ഥായിയായ ഘടകം ടോയ്‌ലറ്റിന്റെ ചുമതലയുള്ള ജീവനക്കാരനോട് ഒരു ആത്മാവ് ഒരു ചോദ്യം ചോദിക്കും എന്നതാണ്. ചില പതിപ്പുകളിൽ, അവർക്ക് ചുവന്ന പേപ്പർ അല്ലെങ്കിൽ നീല പേപ്പർ വേണോ എന്ന് ആത്മാവ് ചോദിക്കും. മറ്റ് പതിപ്പുകളിൽ ചുവന്ന വസ്ത്രമോ നീല വസ്ത്രമോ അല്ലെങ്കിൽ കൈയില്ലാത്ത ചുവന്ന ഉടുപ്പ്‌ അല്ലെങ്കിൽ കൈയില്ലാത്ത നീല ഉടുപ്പ്‌ ആണ് ചോദിക്കപ്പെടുന്നത്. രണ്ട് താത്പര്യങ്ങളും തിരഞ്ഞെടുക്കുന്നത് വ്യക്തിയെ കൊല്ലുന്നതിന് കാരണമാകും. അതിനാൽ വ്യക്തി മരണത്തെ അതിജീവിക്കാൻ ആത്മാവിനെ അവഗണിക്കുകയോ ഓടിപ്പോകുകയോ രണ്ട് താത്പര്യങ്ങളും നിരസിക്കുകയോ വേണം.
ഇതിഹാസവും അതിന്റെ വ്യതിയാനങ്ങളും
പൊതുകുളിമുറിയിൽ അല്ലെങ്കിൽ സ്കൂൾ കുളിമുറിയിൽ വേട്ടയാടുന്ന ഒരു പുരുഷ ആത്മാവ്, പ്രേതം അല്ലെങ്കിൽ യോകായ് എന്നാണ് അക മാന്റോയെ വിശേഷിപ്പിക്കുന്നത്. അക മാന്റോ പലപ്പോഴും സ്ത്രീ കുളിമുറിയിൽ വേട്ടയാടുന്നുവെന്ന് പറയപ്പെടുന്നു. ഇതിഹാസത്തിന്റെ ചില പതിപ്പുകളിൽ അത്തരം കുളിമുറിയിലെ അവസാന മുറിയിൽ ആത്മാവ് വേട്ടയാടുന്നുവെന്ന് പറയപ്പെടുന്നു. ആത്മാവ് ഒഴുകുന്ന ചുവന്ന വസ്ത്രവും മുഖം മറയ്ക്കുന്ന മാസ്കും ധരിക്കാറുണ്ട്. മുഖംമൂടിക്ക് താഴെ ആകർഷകവും ചിലപ്പോൾ സുന്ദരനാണെന്നും വിശേഷിപ്പിക്കപ്പെടുന്നു.
ഐതിഹ്യം അനുസരിച്ച്, ഒരു വ്യക്തി പൊതുകുളിമുറിയിൽ അല്ലെങ്കിൽ സ്കൂൾ കുളിമുറിയിൽ ടോയ്‌ലറ്റിൽ ഇരിക്കുകയാണെങ്കിൽ, അക മാന്റോ പ്രത്യക്ഷപ്പെടാം. അവർക്ക് ചുവന്ന പേപ്പറോ നീല പേപ്പറോ വേണോ എന്ന് ചോദിക്കും. കഥയുടെ പതിപ്പിനെ ആശ്രയിച്ച്, ചുവന്ന വസ്ത്രത്തിനും നീല വസ്ത്രത്തിനും ഇടയിൽ, അല്ലെങ്കിൽ കൈയില്ലാത്ത ചുവന്ന ഉടുപ്പ്‌ കൈയില്ലാത്ത നീല നിറത്തിലുള്ള ഉടുപ്പിനും ഇടയിൽ തിരഞ്ഞെടുക്കാൻ ആത്മാവ് അവരോട് ആവശ്യപ്പെട്ടേക്കാം. അവർ "ചുവപ്പ്" ഓപ്ഷൻ തിരഞ്ഞെടുക്കുകയാണെങ്കിൽ, അവരുടെ മൃതദേഹം സ്വന്തം രക്തത്തിൽ നനയുന്ന തരത്തിൽ ഛിന്നഭിന്നമാക്കിയേക്കാം. ഇതിഹാസത്തിന്റെ വിവരണമനുസരിച്ച് വ്യക്തിയെ കുത്തിക്കൊല്ലുകയോ തൊലിയുരിച്ചുവധിക്കുകയോ ചെയ്യുന്നത് ഉൾപ്പെടെ ഛിന്നഭിന്നമാക്കുന്ന രീതി വ്യത്യാസപ്പെട്ടിരിക്കുന്നു. വ്യക്തി "നീല" ഓപ്ഷൻ തിരഞ്ഞെടുക്കുകയാണെങ്കിൽ, ആ വ്യക്തി കഴുത്തുഞെരിച്ച് കൊല്ലപ്പെടുന്നതു മുതൽ വ്യക്തിയുടെ എല്ലാ രക്തവും അവരുടെ ശരീരത്തിൽ നിന്ന് പുറന്തള്ളപ്പെടുന്നു.
ചരിത്രം
1930-കളിൽ തന്നെ സ്കൂൾ മുറ്റത്തെ കിംവദന്തിയായി അകാ മാന്റോ രേഖപ്പെടുത്തിയിട്ടുണ്ടെന്ന് ഗ്രന്ഥകാരനും ഫോക്ക്‌ലോറിസ്റ്റുമായ മാത്യു മേയർ പ്രസ്താവിച്ചിട്ടുണ്ട്. അക്കാലത്ത്, മാന്റോ എന്ന വാക്ക് സാധാരണയായി സ്ലീവ്ലെസ് കിമോണോ-സ്റ്റൈൽ ജാക്കറ്റിനെയാണ് പരാമർശിച്ചിരുന്നത്, എന്നാൽ ആധുനിക കാലത്ത്, ക്ലോക്ക് അല്ലെങ്കിൽ കേപ്പ് എന്നതിന്റെ ജാപ്പനീസ് പദമാണ് മാന്റോ. ഇക്കാരണത്താൽ, വിവിധ തലമുറകൾക്ക് അക മാന്റോയുടെ ശാരീരിക രൂപത്തെക്കുറിച്ച് വ്യത്യസ്ത വീക്ഷണങ്ങൾ ഉണ്ടായിരുന്നു. ഒരു സിദ്ധാന്തമനുസരിച്ച്, 1935-ൽ, ഒസാക്ക സിറ്റിയിലെ ഒരു പ്രാഥമിക വിദ്യാലയത്തിൽ, ബേസ്മെന്റിലെ മങ്ങിയ വെളിച്ചമുള്ള ഒരു ക്ലോഗ് ബോക്സിൽ വസ്ത്രം ധരിച്ച ഒരാൾ പ്രത്യക്ഷപ്പെടുമെന്ന് ഒരു കിംവദന്തി ഉണ്ടായിരുന്നു, ഇത് വ്യാപിക്കാൻ ഒന്നോ രണ്ടോ വർഷമെടുത്തു. ടോക്കിയോ, അവിടെ നിന്ന്. ചുവന്ന കുപ്പായത്തിന്റെ കഥയാണ് ജനിച്ചതെന്ന് പറയപ്പെടുന്നു. ഷോവ യുഗത്തിന്റെ 1900 കളുടെ തുടക്കത്തിൽ ടോക്കിയോയിലെ ഒകുബോയിൽ, ചുവന്ന കുപ്പായം ഒരു വാമ്പയർ ആണെന്നും ചുവന്ന കുപ്പായത്താൽ ആക്രമിക്കപ്പെട്ട ശവങ്ങൾ അവിടെയും ഇവിടെയും ഉണ്ടെന്നും പറയപ്പെടുന്നു. 1940-ൽ, ഇത് കിറ്റാക്യുഷുവിലേക്കും വ്യാപിച്ചു, ജാപ്പനീസ് ഭരണത്തിൻ കീഴിൽ കൊറിയൻ പെനിൻസുലയിൽ താമസിക്കുന്ന ജാപ്പനീസ് പ്രാഥമിക സ്കൂൾ വിദ്യാർത്ഥികൾക്കിടയിൽ പോലും കിംവദന്തികൾ പ്രചരിച്ചു.
കൂടുതൽ വായനയ്ക്ക്
വർഗ്ഗം:ജാപ്പനീസ് നാടോടിക്കഥകൾ
തിയോഡോഷ്യസ് മാർത്തോമ
മലങ്കര ശ്ലൈഹിക സിംഹാസനത്തിന്റെ ഇരുപത്തിരണ്ടാമത് മാർത്തോമായും.കിഴക്കിന്റെ വലിയ മെത്രാപ്പോലീത്തയും മലങ്കര മാർത്തോമ്മാ സുറിയാനി സഭയുടെ പരമാധ്യക്ഷനുമാണ് ഡോ തിയോഡോഷ്യസ് മാർത്തോമ മെത്രാപോലീത്ത.
പട്ടത്വം
തിയഡോഷ്യസ് മാർത്തോമ അദ്ദേഹത്തിൻറെ ബിരുദ പഠനം കോട്ടയത്ത് സതിചെയ്യുന്ന മാർ ബസേലിയോസ് കോളേജിലും, തിരുവല്ലയിൽ സ്ഥിതി ചെയ്യുന്ന മാർത്തോമ കോളേജിൽ നിന്നും പൂർത്തിയാക്കി. ശാസ്ത്രത്തിൽ ബിരുദം നേടിയതിന് ശേഷം 1972ൽ അദ്ദേഹം ജബൽപൂർ ലിയോനാർഡ് സെമിനാരിയിൽ നിന്നും ബീ.ഡി പഠനം പൂർത്തിയാക്കി. 1972 ഫെബ്രുവരി 24ന് ഒരു മ്‌ശംശോനോ ആയി പട്ടം കെട്ടപ്പെട്ടു. 1972 ഫെബ്രുവരി 22ന് മലങ്കര മാർത്തോമ സുറിയാനി സഭയിലെ ഒരു കശീശോ ആയി പട്ടം കെട്ടപ്പെട്ടു.1979-1980 കാലഘട്ടത്തിൽ അദ്ദേഹം വിശ്വഭാരതി സർവകലാശാലയിൽനിന്ന് താരതമ്യ മത പഠനത്തിൽ ബിരുദാനന്തര ബിരുദവും നേടി. അതിനു ശേഷം 1980-1986 കാലഘട്ടത്തിൽ അദ്ദേഹം ഹാമിൽടൺ,കാനഡയിലുള്ള മെക്ക് മാസ്റ്റർ സർവ്വകലാശാലയിൽ നിന്നും ബിരുദാനന്തര ബിരുദവും, ഡോക്ടറേറ്റ് ബിരുദവും നേടി.
എപ്പിസ്കോപ്പാ
1989 ഡിസംബർ 9ാം തീയതി മലങ്കര മാർത്തോമ്മാ സുറിയാനി സഭയിലെ എപ്പിസ്ക്കോപ്പാ ആയി അദേഹം ഉയർത്തപ്പെട്ടു. ഗീവർഗീസ് മാർ അത്തനാസിയോസ്, യുയാക്കീം മാർ കൂറിലോസ് എന്നിവരോടൊപ്പമാണ് എപ്പിസ്കോപ്പ സ്ഥാനത്തേക്ക് പ്രവേശിച്ചത്.
മാർത്തോമ മെത്രാപോലീത്ത.
2020 നവംബർ 20ാം തീയതി, മലങ്കര ശ്ലൈഹീക സിംഹാസനത്തിന്റെ ഇരുപത്തിരണ്ടാമത് മാർത്തോമയായും, മലങ്കര മാർത്തോമ്മാ സുറിയാനി സഭയുടെ പരമാധ്യക്ഷനുമായി അദ്ദേഹം സ്ഥാനമേറ്റു.
ഫ്രണ്ട്സ് ഓഫ് കെ. എസ്. എസ്.പി., യു .എ. ഇ.
പാരിഷത്തികത ഒരു മാനസികാവസ്ഥ ആണ്. ക്രമാനുഗതമായ പരിഷത്ത് പ്രവർത്തനങ്ങൾ ആണ് ഒരാളിൽ പാരിഷത്തികത എന്ന മാനസികാവസ്ഥ രൂപപ്പെടുത്തുന്നത് .അതൊരിക്കൽ രൂപ പ്പെട്ടാൽ ആവ്യക്തി മറ്റേതൊരു സാഹചര്യത്തിൽ ജീവിക്കേണ്ടി വന്നാലും അവന്റെ ഉള്ളിൽ അതുണർത്തിയ അഗ്നി അണയാതെ കിടക്കും.ആ പാരിഷത്തികതയാണ് യു.എ ഇ പോലെയുള്ള ഒരു വിദേശ രാജ്യത്ത് ജോലി തേടിയെത്തിയ മുൻകാല പരിഷത്ത് പ്രവർത്തകർ 2003  ആഗസ്റ്റിൽ വി.കെ.എസി ന്റെ സന്ദർശനത്തോട് കൂടി ഒരു കൂട്ടായ്മ രൂപ പ്പെടുത്തുവാനുള്ള ചർച്ചകൾക്ക്  തുടക്കം കുറിച്ചത്. ആദ്യ പ്രവർത്തനം 19 യുറീക്കക്ക് വാർഷിക വരിക്കാരെ കണ്ടെത്തുകയായിരുന്നു..
ചിറ്റേനി
ഒരിനം നെല്ല് ആണ് ചിറ്റേനി. പോഷകമൂല്യം ഏറെയുള്ള നെല്ലാണ് ഇത്. ചിറ്റേനി ചൈനയിൽ നിന്നും വന്നതാണെന്നും പറയപ്പെടുന്നു .ഇത് മുണ്ടകൻ കൃഷിക്ക് ഉപയോഗിച്ചിരുന്നു .ഇത് ഔഷധഗുണമുള്ള നെല്ലിനമാണ്. thumb|300px|ചിറ്റേനി നെൽ വിത്ത്
ഫ്രണ്ട്സ് ഓഫ് കെ. എസ്. എസ്.പി., യു .എ. ഇ.
2003 ഒക്ടോബർ 17 നു ഷാർജയിൽ മുൻകാല പരിഷത്ത് പ്രവർത്തകർ യോഗം ചേരുകയും ഫ്രെണ്ട്സ് ഓഫ് കെ.എസ് .എസ് .പി എന്ന സംഘടന ക്ക് രൂപം കൊടുത്തതും. അങ്ങനെ ഇന്ത്യക്ക് പുറത്തു ആദ്യമായി പരിഷത്ത് പ്രവര്ത്തകരുടെ കൂട്ടായ്മ ആയ ഫ്രെണ്ട്സ് ഓഫ് കെ.എസ് .എസ് .പി എന്ന പേരിൽ ഒരു സംഘടന രൂപീകരിച്ചത്. അഡ്വ .മാത്യു ആന്റണി പ്രസിഡന്റായും, വൈസ് പ്രസിഡന്റായി ഡോ. അബ്ദുൾ ഖാദെർ, കോ.ഓർഡിനേറ്ററായി സുരേഷ് ബാബു. ജോ.കോ.ഓർഡിനേറ്ററായി ജിജൊയ്, ട്രെഷററായി ശ്രീധർ എന്നിവരെ തിരഞ്ഞെടുത്തു.
പരിഷത്തിന്റെ യൂണിറ്റ് എന്ന സംഘടനാ രീതിക്ക് പകരം യു.എ.ഇ മുഴുവനായി ഒരു കേന്ദ്ര ചാപ്ടറും അതിന്റെ നേതൃത്വത്തിൽ മറ്റു എമിരറ്റുകൾ കേന്ദ്രീകരിച്ചു ചാപ്ടറുകൾ രൂപീകരിച്ചു പ്രവര്ത്തിക്കാനും ആയിരുന്നു ആദ്യ കമ്മറ്റി തീരുമാനം. അങ്ങനെ, അബു ദാബി, ഷാർജ, ദുബായി, ഉമ്മ് അൽ ഖുവൈൻ എന്നീ എമിരേറ്റുകളിൽ ചാപ്ടരുകളിൽ പ്രവർത്തനം ആരംഭിക്കുകയും ചെയ്തു. എന്നാൽ ഇന്നു പ്രവർത്തന ഏകീകരണത്തിനായി പ്രവർത്തകരുടെ സൌകര്യാർത്ഥം അബുദാബി ഒഴിച്ച് മറ്റ് എല്ലാ ചപ്ടരുകളും യോജിപ്പിച്ച് നോർത്തേൺ എമിരേറ്റ് എന്ന ഒരൊറ്റ ചാപ്റ്റർ ആയി പ്രവര്ത്തിക്കുന്നു. യു.എ.ഇയിലെ നിയമത്തിനനുസ്മൃതമായി പരിഷത്തിന്റെ ആശയ പ്രചാരണം മലയാളി സമൂഹത്തിൽ നടത്തുക എന്ന ലക്ഷ്യമാണ്‌ ഫ്രെണ്ട്സ് ഓഫ് കെ.എസ് .എസ് .പി ക്കുള്ളത്.
ചിറ്റേനി
അവലംബം
വർഗ്ഗം:പരമ്പരാഗത നെല്ലിനങ്ങൾ വർഗ്ഗം:കേരളത്തിലെ ഭൂപ്രദേശസൂചികകൾ വർഗ്ഗം:ഔഷധ നെല്ലിനങ്ങൾ
ഫ്രണ്ട്സ് ഓഫ് കെ. എസ്. എസ്.പി., യു .എ. ഇ.
ഒരു വ്യാഴവട്ടക്കാലത്തെ പ്രവർത്തനങ്ങൾ അവലോകനം ചെയ്യുമ്പോൾ യു.എ.ഇ.ലെ പരിഷത്ത് ഇവിടുത്തെ രക്ഷ്ട്രീയ സാമൂഹിക പരിമിതിക്കുള്ളിൽ നിന്നുകൊണ്ട് ക്രിയാത്മകമായ ഇടപെടലുകൾ യു.എ.ഇ.യിലെ മലയാളി സമൂഹത്തിൽ നടത്തുവാൻ ശ്രമിച്ചിട്ടുണ്ട്. പരിഷത്ത് പകർന്ന് തന്ന യുക്തിബോധവും ശാസ്ത്ര ചിന്തയും നിലനിർത്തുന്നതോടൊപ്പം പരിമിതമായ തോതിലെങ്കിലും പുതു തലമുറയ്ക്ക് പകർന്നു നല്കുന്നതിലും നിരന്തരമായ സംഘടനാ പ്രവർത്തനങ്ങൾ സഹായകമായിട്ടുണ്ട്. യു.എ.യി.ലെ വിദ്യാഭ്യാസ മേഖലയിൽ മൗലികവും നിരന്തരവും ആയ ഇടപെടലുകൾ നടത്തുവാൻ സംഘടനക്കു കഴിയുന്നുണ്ട്.
കേരളത്തിലെ കുട്ടികളിൽ നിന്ന് വ്യത്യസ്തമായി പ്രകൃതിയുമായും സമൂഹമായും വളരെ പരിമിതമായ തോതിൽ ബന്ധപ്പെടുന്നവരാണ് യു.എ.യിലെ മലയാളി വിദ്യാർഥികൾ. ഇവർക്കിടയിൽ വിദ്യാർഥി കേന്ദ്രീകൃതമായ ബദൽ വിദ്യാഭ്യാസ പ്രവർത്തനങ്ങൾ നടത്താനാണ് സംഘടന ഏറ്റവും കൂടുതൽ ശ്രദ്ധ കേന്ദ്രീകരിച്ചിട്ടുള്ളത്‌ .ബാലവേദി, ചങ്ങാതിക്കൂട്ടം, സർഗോത്സവം എന്നീ പരിപാടികളിലൂടെ ഒരു ബദൽ വിദ്യാഭ്യാസ പരിശീലനം വിദ്യാർഥികൾക്ക് നൽകുന്നതിൽ സംഘടന ഒരു പരിധി വരെ വിജയിച്ചിട്ടുണ്ട്.പരിസ്ഥിതിയുമായി വലിയ ബന്ധങ്ങൾ ഇല്ലാതിരുന്ന കുട്ടികളിൽ ജൈവവൈവിധ്യത്തെ പരിചയപ്പെടുത്തുന്നതിന് പരിസ്ഥിതി ക്യാമ്പുകളിലൂടെ സാധ്യമായിട്ടുണ്ട്. ക്രമമായി സംഘടിപ്പിക്കുന്ന പഠന യാത്രകളും ശാസ്ത്ര സാങ്കേതിക വ്യാവസായിക സ്ഥാപനങ്ങളിൽ നടത്തുന്ന സന്ദർ ശനങ്ങളും കുട്ടികളിൽ ശരിയായ ശാസ്ത്ര ചരിത്ര ദിശാ ബോധവും വർദ്ധിപ്പിക്കുവാൻ സഹായകമാകുന്നുണ്ട്. 2012 ൽ ദുബായ് വിദ്യാഭ്യാസ വകുപ്പിന്റെ അനുമതിയോടു കൂടി മുനിസിപ്പാലിറ്റി യുടെ പരിസ്ഥിതി വിഭാഗവുമായി ചേർന്ന് നടത്തിയ കുട്ടികളുടെ ശാസ്ത്ര കോണ്ഗ്രസ്  ഔപചാരിക വിദ്യാഭ്യാസ രംഗത്ത്‌ സംഘടന നടത്തിയ ഒരു വലിയ പ്രവര്ത്തനം ആയിരുന്നു.ഒൻപതു മാസം നീണ്ടുനിന്ന ഈ പരിപാടിയിൽ 23 വിദ്യാഭ്യാസ സ്ഥാപനങ്ങളിൽ നിന്ന്  600 വിദ്യാർത്ഥികളും 100 ഓളം അധ്യാപകരും പങ്കെടുക്കയുണ്ടായി. പങ്കെടുത്ത കുട്ടികളിലും അധ്യാപകരിലും അന്നുവരെ ഉണ്ടായിരുന്ന പഠന പ്രക്രിയയിൽ ക്രമാനുഗതമായി മാറ്റം വരുത്തുവാൻ കഴിഞ്ഞ ശാസ്ത്ര കോണ്ഗ്രസ്സിൽ കേരളത്തിൽ നിന്നും ഡോ. ആർ .വി.ജി.മേനോൻ, കെ.കെ.കൃഷ്ണകുമാർ , ഡോ. ലളിതാംബിക എന്നിവരും യു.എ.യിൽ നിന്നും ഡോ. അബ്ദുൾ ഖാദർ, ഡോ .കെ.പി .ഉണ്ണികൃഷ്ണൻ എന്നിവരും നേരിട്ട് നേതൃത്വം നൽകി. 2011 ഡിസംബറിൽ ഔപചാരികമായി പ്രവർത്തനാരംഭം കുറിച്ച ശാസ്ത്ര കോണ്ഗ്രസ് 2012 ഫെബ്രുവരി 25 നു ഉദ്ഘാടനം ചെയ്യപ്പെട്ടു. 2013 ജൂൺ 23 നു ദുബായി അൽ അഹ് ലി സ്റ്റെഡിയത്ത്തിൽ നടന്ന സമാപന പരിപാടി ദുബായി മുനിസിപ്പാലിറ്റിയുടെ പരിസ്ഥിതി വകുപ്പ് ഡയരക്ടർ ശ്രീ. ഹംദാൻ ഖലീഫ അൽ ഷെയർ ഉദ്ഘാടനം ചെയ്തു. ദുബായി മുനിസിപ്പാലിറ്റിയുടെ വളരെ അധികം പ്രശംസ നേടിയ ഒരു പരിപാടി ആയിരുന്നു ദുബായ് ചിൽഡ്രൻസ് സയൻസ് കൊണ്ഗ്രസ്സു. പങ്കെടുത്ത എല്ലാ കുട്ടികൾക്കും സർട്ടിഫിക്കറ്റും, മെഡലുകളും കൂടാതെ അവരുടെ സ്കൂളുകളിലെ ലൈബ്രറികൾക്ക് സയൻസ് പുസ്തകപ്പോതികൾ സമ്മാനമായി നൽകുകയുണ്ടായി.
യു.എ.യിലെ കലാ സാംസ്കാരിക സംഘടനകൾ സംഘടിപ്പിക്കുന്ന സെമിനാറുകളിലും ചര്ച്ചാ ക്ലാസ്സുകളിലും പങ്കെടുത്ത്തുകൊണ്ട് പരിഷത്ത്തിന്റ്റെ ആശയങ്ങൾ വീക്ഷണങ്ങൾ നിലപാടുകൾ എന്നിവ അവതരിപ്പിച്ചുകൊണ്ടിരിക്കുന്നു. കുട്ടികൾക്ക് വേണ്ടി നടത്തുന്ന പഠന കളരികളിൽ നമ്മുടെ പ്രവർത്തകർ റിസോഴ് സ് പെഴ്സണുകളായി പങ്കെടുത്ത്തുകൊണ്ട് പരിഷത്തിന്റെ രീതിയിലുള്ള പരിപാടികൾക്ക് നേതൃത്വം കൊടുക്കുവാൻ സാധിക്കുന്നു. കലാ സാംസ്കാരിക രംഗത്തെ ഇടപെടലുകളുടെ ഭാഗമായി തെരുവ് നാടകങ്ങൾ പാവക്കൂത്തുകൾ കഥാപ്രസന്ഗങ്ങൾ എന്നിവ ഇവിടുത്തെ നിയമ പരിധിക്കനുസരിച്ച്ചു ചിട്ട പ്പെടുത്തി അവതരിപ്പിക്കുന്നു.
യുറീക്ക, ശാസ്ത്ര കേരളം, ശാസ്ത്ര ഗതി എന്നിവയ്ക്ക് നാട്ടിലേക്ക് വരിസംഖ്യ ചേർത്ത് ഇവ നാട്ടിൽ എത്തിച്ചു കൊടുക്കുന്ന തോടൊപ്പം നിയമാനുസ്ര തമായി യു.എ.യിലും വിതരണം നടത്തുന്നു. വിശേഷാവസരങ്ങളിൽ ഒരു ആശംസാ കാർഡു അയക്കുന്നതിനു പകരമായി വർഷത്തിൽ 24 യുറീക്ക നാട്ടിലുള്ള പ്രിയപ്പെട്ടവർക്ക് എത്തിച്ചുകൊടുക്കുക എന്ന മുദ്രാവാക്യവുമായി നടത്തിയ മാസികാ പ്രചാരണം മലയാളി സമൂഹ ത്തെ ഏറെ ആകർഷിക്കുകയും ധാരാളം മാസികാ വരിക്കാരെ കണ്ടെത്താനും കഴിഞ്ഞു. ഈ പ്രവർത്തനം ഇപ്പോഴും തുടര്ന്നു കൊണ്ടിരിക്കുന്നു. വായനയെ വിപുലീകരിക്കുക എന്ന ലക്ഷ്യത്തോടുകൂടി ഒരു ഗ്രഹപാഠ വായനശാലയും സംഘടന പ്രവര്ത്തിപ്പിക്കുന്നു.
യു.എ.യിലെ മലയാളി കുട്ടികൾക്ക് കേരളത്തെ അറിയുക എന്ന വിഷയത്തെ ആസ്പദമാക്കി നടത്തിയ രചനാ ക്യമ്പായിരുന്നു രചനാ കേരളം. 1000 ഓളം കുട്ടികൾ വിവിധ ക്യാമ്പുകളിൽ പങ്കെടുത്തു.വിവിധ വിഷയങ്ങളെ ആസ്പദമാക്കി പ്രബന്ധ ചിത്ര രചനാ ക്യാമ്പുകളും ശാസ്ത്ര അവബോധന ക്ലാസ്സുകളും നിരന്തരം സംഘടിപ്പിച്ചും വരുന്നു. ഇതിനോട് അനുബന്ധമായി മാതൃ സംഘടന യുമായി സഹകരിച്ചു ഇന്ത്യക്കുള്ളിൽ കേരളത്തിന്‌ പുറത്തുള്ള മലയാളി കുട്ടികൾക്കായി രചനാ കേരളം അനുബന്ധ പരിപാടിയായി സംഘടിപ്പിച്ചു. വിവിധ സംസ്ഥാനങ്ങളിൽ നിന്നായി അകെ 830 രചനകൾ ലഭിക്കുക ഉണ്ടായി.
ദുബായ് മുനിസിപ്പാലിറ്റി വര്ഷം തോറും സംഘടിപ്പിക്കാറുള്ള ക്ലീൻ അപ് ദി വേൾഡ് ക്യാമ്പയിനിൽ സംഘടന ഒരു സ്ഥിരം ക്ഷണിതാവാണ്. ദുബായ് മുനിസിപ്പാലിറ്റി നടത്തുന്ന പരിസ്ഥിതി ദിനാചരണ പരിപാടികളിൽ സംഘടന നേരിട്ട് സെമിനാറുകൾ ,ഉപന്യാസ രചനകൾ തത്സമയ ചിത്ര രചനാ പ്രദർശനം ഒപ്പ് ശേഖരണം വിദ്യാലയങ്ങളിൽ പരിസ്ഥിതി ദിനസന്ദേശ ബാഡ്ജ് വിതരണം എന്നിവ സംഘടിപ്പി ച്ചു കൊണ്ടിരിക്കുന്നു.
യു.എ.ഇ യിലെ മലയാളികുട്ടികൾക്ക് മാതൃഭാഷാവബോധനവും മാതൃ ഭാഷയിലുള്ള എഴുത്തും വായനയും ലഭ്യമാക്കാൻ കഴിഞ്ഞ രണ്ടുവർഷക്കാലമായി മലയാള ഭാഷാ കളരിയും അതിന്റെ ഭാഗമായി കുട്ടികളുടെ വായനാ ശാലയും സംഘടനാ പ്രവർത്തകർ നടത്തി വരുന്നു.മറ്റു സംഘടനകൾ സംഘടിപ്പിക്കുന്ന മാതൃ ഭാഷാ പഠന കളരികളിലും സംഘടനയുടെ പ്രവർത്തകർ പങ്കെടുക്കുകയും മാർഗ നിർദ്ദേശങ്ങൾ നല്കുകയും ചെയ്യുന്നു. ആദ്യ കാല ബാലവേദി കൂട്ടുകാരെ ഉൾപ്പെടുത്തി യുവസമിതി എന്ന പേരില് ഒരു യുവ വിഭാഗം രൂപീകരിച്ചു പ്രവർത്തിച്ചു വരുന്നു. സംഘടനയുടെ നംദിന പ്രവർത്തനങ്ങളിൽ മുതിർന്നവരെ സഹായിക്കുന്നതോടൊപ്പം സോഷ്യൽ മീഡിയകളിൽ ആശയ പ്രചരണം, ഷോര്ട്ട് ഫിലിം നിർമ്മാണം , വായന ശാലാ ക്രമീകരണം , ഡോക്കുമെന്റെഷൻ പ്രവർത്തനങ്ങളിൽ എന്നിവിടങ്ങളിലും യുവസമിതിയുടെ സഹകരണം ലഭിക്കുന്നു
സംഘടനാ പ്രവർത്തനത്തിലും നേതൃത്വത്തിലും വനിതകളുടെ പങ്കാളിത്തം ഇവിടുത്തെ സവിശേഷതയാണ് .ശാസ്ത്ര സാമൂഹിക വിഷയങ്ങളിൽ പ്രഭാഷണങ്ങൾ നടത്തിയും ലേഖനങ്ങൾ പ്രസിദ്ധീകരിച്ചും മാധ്യമ രംഗത്തും സംഘടന സജീവ മായി ഇടപെടുന്നു. യു.എ.യിലെ കുട്ടികൾക്കായി ഫ്രെണ്ട്സ് ഓഫ് സയന്റിഫിക എന്ന സയൻസ് മാഗസിൻ ഇംഗ്ലീഷ് ഭാഷയിൽ ഓൺ ലൈൻ പ്രസിദ്ധീകരിച്ചു വരുന്നു കേരളത്തിലെ മിക്കവാറും എല്ലാ പ്രദേശങ്ങളിൽ നിന്നും ഉള്ള പ്രവർത്തകരുടെ പ്രാതിനിധ്യം സംഘടനക്കുണ്ട്.വിവിധ തൊഴിലിടങ്ങളിൽ നിന്നും വിവിധ തൊഴിൽ മേഖലകളിൽ പണിയെടുക്കുന്ന വരുമാണ് ഇവിടുത്തെ പ്രവർത്തകർ. സംഘടന നിരന്തരം സംഘടിപ്പിക്കുന്ന പരിപാടികളിൽ ആകൃഷ്ടരായി പുതിയ പ്രവർത്തകർ സംഘടനയിൽ ചേർന്ന് പ്രവർത്തിക്കുവാൻ സന്നദ്ധരായി വന്നുകൊണ്ടിരിക്കുന്നു
യങ്കാരി ദേശീയോദ്യാനം
യങ്കാരി ദേശീയോദ്യാനം വടക്കുകിഴക്കൻ നൈജീരിയയിലെ ബൌച്ചി സംസ്ഥാനത്തിൻറെ ഏകദേസം തെക്ക്-മദ്ധ്യഭാഗത്തായി സ്ഥതിചെയ്യുന്ന വലിയ വന്യജീവി സംരക്ഷണകേന്ദ്രമാണ്. ഏകദേശം 2,244 ചതുരശ്ര കിലോമീറ്റർ (866 ചതുരശ്ര മൈൽ) പ്രദേശത്തായി ഈ ദേശീയോദ്യാനം വ്യാപിച്ചുകിടക്കുന്നു. പ്രകൃതിദത്തമായ നിരവധി ചുടു നീരുറവകളും, വൈവിധ്യമാർന്ന സസ്യ ജന്തു ജാലങ്ങൾക്കും പേരുകേട്ട സ്ഥലമാണിത്. പടിഞ്ഞാറൻ ആഫ്രിക്കൻ സവേനയുടെ ഹൃദയഭാഗത്താണ് ഇതിന്റെ സ്ഥാനം. വിനോദസഞ്ചാരികൾക്കും അവധിക്കാലം ആസ്വദിക്കാനെത്തുന്നവർക്കും വന്യജീവികളെ അവയുടെ സ്വാഭാവിക ആവാസസ്ഥലങ്ങളിൽ അടുത്തു ദർശിക്കുവാൻ സാധിക്കുന്നു.
നദി മുതൽ നദി വരെ
ഈരാളി നിർമ്മിച്ച് വിജയാനന്ദ് സംവിധാനം ചെയ്ത് 1978 ൽ പുറത്തിറങ്ങിയ മലയാള ഭാഷാ ചലചിത്രമാണ് നദി മുതൽ നദി വരെ. മമ്മുട്ടി, എം.ജി. സോമൻ, രതീഷ്, ലക്ഷ്മി,മേനക തുടങ്ങിയവർ അഭിനയിച്ച ഈ സിനിമക്ക് സംഗീതം നൽകിയത് രഘുകുമാർ ആണ്. ഹിന്ദിയിൽ അമിതാഭ് ബച്ചൻ ശശി കപൂർ എന്നിവർ അഭിനയിച്ച ദീവാർ എന്ന സിനിമയുടെ റീ മേക്ക് ആണീ സിനിമ.
യങ്കാരി ദേശീയോദ്യാനം
യഥാർത്ഥത്തിൽ 1956 ൽ ഒരു ഗെയിം റിസർവ്വെന്ന നിലയിലാണ് യങ്കാരി സ്ഥാപിക്കപ്പെട്ടത്. എന്നാൽ പിന്നീട് 1991 ൽ നൈജീരിയയിലെ ഏറ്റവും വലിയ ദേശീയോദ്യാനമായി ഇത് പ്രഖ്യാപിക്കപ്പെട്ടു. നൈജീരിയയിലെത്തുന്ന വിനോദ സഞ്ചാരികൾക്ക് ഏറ്റവും പ്രിയപ്പെട്ട പ്രദേശമാണിത്. നൈജീരിയയിലെ ടൂറിസം, ഇക്കോടൂറിസം എന്നിവയുടെ വികസനത്തെ പ്രോത്സാഹിപ്പിക്കുന്നതിൽ ഈ ദേശീയോദ്യാനം ഒരു നിർണ്ണായകമായ പങ്കാണ് വഹിക്കുന്നത്. അതുപോലെതന്നെ പടിഞ്ഞാറൻ ആഫ്രിക്കയിലെ ഏറ്റവും പ്രശസ്തമായ പാരിസ്ഥിതിക കേന്ദ്രങ്ങളിലൊന്നുകൂടിയാണിത്.
ഫ്രണ്ട്സ് ഓഫ് കെ. എസ്. എസ്.പി., യു .എ. ഇ.
ഒരു വ്യാഴവട്ടം ഒരു സംഘടനയെ സംബന്ധിച്ചു ഒരു വലിയ കാലയളവല്ലാ എങ്കിൽ കൂടിയും യു.എ.യിലെ പൊതു സാമൂഹിക രംഗത്ത് കൃത്യമായ ഒരു പാരിഷത്തിക അവബോധത്തോടെ ക്രിയാത്മകമായി ഇടപെടുകയും പ്രവർത്തിക്കുകയും ചെയ്തു എന്നത് സംഘടനയെ സംബന്ധിച്ചു അഭിമാനം നല്കുന്ന ഒന്നാണ്.
യങ്കാരി ദേശീയോദ്യാനം
പുറത്തേക്കുള്ള കണ്ണികൾ
വർഗ്ഗം:നൈജീരിയയിലെ ദേശീയോദ്യാനങ്ങൾ
നദി മുതൽ നദി വരെ
പാട്ടരങ്ങ്
വരികൾ എഴുതിയത് ചോവല്ലൂർ കൃഷ്ണൻകുട്ടിയാണ്, സംഗീതം രഘു കുമാർ ആണ്.
പുറത്തേക്കുള്ള കണ്ണികൾ
വർഗ്ഗം:1983-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:വിജയാനന്ദ് സംവിധാനം ചെയ്ത ചലച്ചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ചൊവ്വല്ലൂർ കൃഷ്ണൻ കുട്ടിയുടെ ഗാനങ്ങൾ വർഗ്ഗം:രതീഷ് അഭിനയിച്ച മലയാള ചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
കുണ്ടഴിയൂർ
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് കുണ്ടഴിയൂർ. ചാവക്കാട് താലൂക്കിലെ വെങ്കിടങ്ങ് ഗ്രാമപഞ്ചായത്തിലാണ് ഈ ഗ്രാമം ഉൾപ്പെടുന്നത്.
ജനസംഖ്യ
2001 ലെ സെൻസസ് പ്രകാരം കുണ്ടഴിയൂരിലെ ആകെയുള്ള ജനസംഖ്യ 11055 ആണ്. അതിൽ 5033 പുരുഷന്മാരും 6022 സ്ത്രീകളും ആണ്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
നിക്ക് കസാവെറ്റസ്
നിക്കോളാസ് ഡേവിഡ് റോളണ്ട് കസാവെറ്റസ് (ജനനം: മെയ് 21, 1959) ഒരു അമേരിക്കൻ നടനും സംവിധായകനും എഴുത്തുകാരനുമാണ്. ഷീ ഈസ് സോ ലൗലി (1997), ജോൺ ക്യൂ (2002), ദ നോട്ട്ബുക്ക് (2004), ആൽഫ ഡോഗ് (2006), മൈ സിസ്റ്റേഴ്സ് കീപ്പർ (2009) തുടങ്ങിയ ചിത്രങ്ങൾ അദ്ദേഹം സംവിധാനം ചെയ്തിട്ടുണ്ട്. അദ്ദേഹത്തിന്റെ പിതാവ് ജോൺ കാസവെറ്റസ് സംവിധാനം ചെയ്‌ത ഹസ്ബൻഡ്‌സ് (1970) എന്ന ചിത്രത്തിലെ അപ്രധാന വേഷം, ദി വ്രെയ്ത്ത് (1986), ഫേസ്/ഓഫ് (1997), ബ്ലോ (2001) എന്നിവയാണ് അദ്ദേഹത്തിന്റെ അഭിനയശേഷി പ്രകടമായ മറ്റു ചിത്രങ്ങൾ.
അമയംകോട്
മലപ്പുറം ജില്ലയിലെ മഞ്ചേരി നഗരസഭാ പരിധിയിലെ പയ്യനാട് വില്ലേജിലെ ഒരു ഗ്രാമമാണ് അമയംകോട്. നഗരസഭയിലെ 27, 17 വാർഡുകളുൾകൊള്ളുന്ന പ്രദേശമാണിത്. ഇവിടെ ഒരു ജുമാ മസ്ജിദും ഒരു സെക്കണ്ടറി മദ്റസയും നിലവിലുണ്ട്. ഏകദേശം 500 ലധികം വീടുകൾ ഈ പ്രദേശത്തുണ്ട്.
നിക്ക് കസാവെറ്റസ്
ആദ്യകാലം
ഗ്രീക്ക്-അമേരിക്കൻ അഭിനേതാവും ചലച്ചിത്രസംവിധായകനുമായിരുന്ന ജോൺ കാസവെറ്റസിന്റെയും നടി ജെന റോളണ്ട്സിന്റെയും പുത്രനായി ന്യൂയോർക്ക് നഗരത്തിലാണ് കാസവെറ്റ്സ് ജനിച്ചത്. കുട്ടിക്കാലത്ത്, പിതാവിന്റെ ഹസ്ബൻഡ്സ് (1970) എന്ന സിനിമയിൽ അദ്ദേഹം വേഷമിട്ടു. യൗവനത്തിന്റെ ഭൂരിഭാഗവും സിനിമാ വ്യവസായ മേഖലയിൽ ചുറ്റിക്കറങ്ങിയ അദ്ദേഹം ആദ്യകാലത്ത് ഈ മേഖലയിൽ ജോലി ചെയ്യാൻ ആഗ്രഹിക്കുന്നില്ലെന്ന് തീരുമാനിച്ചു. പകരം ബാസ്‌ക്കറ്റ്ബോൾ സ്‌കോളർഷിപ്പിൽ സിറാക്കൂസ് യൂണിവേഴ്‌സിറ്റിയിൽ ചേർന്ന അദ്ദേഹത്തിന് സംഭവിച്ച ഒരു പരിക്ക് അത്‌ലറ്റിക് ജീവിതം അവസാനിപ്പിച്ചതിന് കാരണമാകുകയും ഒടുവിൽ മാതാപിതാക്കളുടെ പൂർവ്വ വിദ്യാലയമായിരുന്ന ന്യൂയോർക്കിലെ അമേരിക്കൻ അക്കാദമി ഓഫ് ഡ്രമാറ്റിക് ആർട്‌സിൽ ചേരാൻ തീരുമാനിക്കുകയും ചെയ്തു.